BEOGRAD - Srbi na Kosovu i Metohiji, posebno u enklavama, osećaju se nemoćno, bespomoćno i bez perspektive, "u lošoj sadašnjosti i s neizvesnom budućnosti", zaključak je istraživanja "Potrebe srpske zajednice na Kosovu i Metohiji", nevladine organizacije Centar za nenasilni otpor.\nZaštita i lobiranje srpskih interesa, pravna pomoć, decentralizacija, bezbednost, sloboda kretanja, zaštita ljudskih i imovinskih prava, rad na procesu pomirenja, razvoj malih i srednjih preduzeća, pružanje humanitarne pomoći, samo su neke od potreba srpske zajednice na Kosovu i Metohiji, zaključili su istraživači Centra.\nCilj istraživanja bio je da se identifikuju potrebe stanovništva i nađe način za poboljšanje života.\n"Želimo da upoznamo donatore na koji način mogu da pomognu srpskoj zajednici i političkim predstavnicima u Beogradu ukažemo na koji način mogu da pomognu na terenu", rekao je Nenad Đurđević, koordinator Centra za nenasilni otpor.\nU istraživanju obavljenom na severu Kosova, u Gračanici i Štrpcu, došlo se do zaključka da ne postoji jedinstvena srpska zajednica i da se potrebe stanovništva u enklavama različite. Jedinstvena je ocena da je teško i da to teško može da se promeni. Srpska zajednica živi bez institucionalne zaštite i, oslanjajući se na samoorganizovanje, čeka da se nešto desi. Jedan od zaključaka je da srpska zajednica živi u lošoj sadašnjosti s neizvesnom budućnošću.\nAnalizirajući istraživanje sprovedeno prošlog jula, sociolog Stjepan Grudelj naglasio je da Srbi ne vide drugo rešenje nego da se isele, misle da će ishod pregovora o statusu Kosova biti nepovoljan i ne veruju u suživot.\nDragan Popadić koji je analizirao intervjue sa 11 uticajnih ljudi u političkom životu Kosova, od kojih su neki u pokrajini, a neki u Beogradu, rekao je da su svi oni ocenili da je situacija teška i "veoma teško promenljiva", a da osećaju i da nisu neki bitni učesnici koji mogu da promene stanje. Kao najvažnijeg aktera vide međunarodnu zajednicu, apsolutno dominantnu u donošenju odluka, za koju misle da nije naklonjena srpskoj strani. Albanska strana je drugi činilac. Popadić je izneo da Srbi veće optužbe upućuju međunarodnoj zajednici nego albanskoj strani, čiji se stav smatra nepromenljivim. Treći akter je vlast u Beogradu, dok su kosovski Srbi "daleko najnemoćniji i najugroženiji akter". Oni nikom ne veruju i ni od kog ne očekuju pomoć. Popadiću se, međutim, čini da ne treba mnogo da bi se ta pesimistična slika promenila i ublažila.\nJedan od učesnika istraživanja, Dušan Janjić, naglasio je da srpska zajednica ima potrebe da se demokratski samoorganizuje, ali da u ovom trenutku ne postoji legitimnost unutar zajednice, pa je primetio da su potrebni demokratski izbori za Srpsko nacionalno veće. U suprotnom, rekao je Janjić, kako god da se reši status Kosova, ostaje problem nespremnosti srpske zajednice za efikasnu autonomiju.\nMUP-u institut, teatru kasarna\nHag test za Evropu - izveštaj SE\nKarić i Tadić dva sveta različita\nHaradinaj u holu Skupštine\nVanzemaljska Srbija: Prljava politika


Fond za identifikaciju i uknjižbu vakufske imovine u RS-u - Vakufska direkcija Sarajevo\nVrijednost projekta: 200.000,00 KM\nInvestitor: Generalni sekretarijat za vakufe iz Kuvajta\nProjektno područje: Identifikacija, evidencija i uknjižba vakufske imovine u Republici Srpskoj\nCiljev projekta jeste formiranje fonda za identifikaciju i uknjižbu vakufske imovine u Republici Srpskoj. Cilj osnivanja fonda jeste da se cjelokupna vakufska imovina u RS-u evidentira, a potom uknjižbi ukoliko to ranije nije urađeno.\nTakođer, cilj projekta jeste dobivanje informacija o svakoj vakufskoj čestici ili nekretnini na području čitavog RS-a, ispitivanje statusa predmetne nekretnine uvidom u z.k. izvadak sa historijatom i kopiju katastarskog plana, provjera da li je vakufska nekretnina uknjižena ili ne, ukoliko jeste onda se registruje u jedinstvenu bazu podataka, a ukoliko nije uknjižena provodi se postupak uknjižbe koji može biti složen.\nGlavni rezultati ovog projekta:\nOvim projektom bi se svaka vakufska imovina identificirala, uknjižila, registrirala i na taj način bi se u RS-u očuvala i adekvatnije zaštitila, te ne bi došlo do gubitka određene vakufske imovine;\nIdentifikacijom vakufske imovine postojali bi podaci o svim vakufima i njhovim karakteristikama;\nUknjižbom vakufske imovine dala bi se prava vlasništva nad određenom imovinom u korist vakufa, odnosno Islamske zajednice, i na taj način Islamska zajednica bi imala legitimitet za preduzimanje neophodnih radnji u cilju zaštite vakufske imovine.


UNDP: Broj ekstremno siromašnih do 2030. godine mogao da premaši milijardu ljudi - Dijalog.net\nNaslovna Vesti Svet UNDP: Broj ekstremno siromašnih do 2030. godine mogao da premaši milijardu ljudi\nNjujork, 03. decembar 2020. – Teški dugoročni efekti pandemije Kovid-19 mogli bi da gurnu još 207 miliona ljudi u ekstremno siromaštvo, čime bi ukupan broj premašio jednu milijadu do 2030. godine, prema objavljenim podacima Programa Ujedinjenih nacija za razvoj (UNDP).\nTakvo kretanje, međutim, nije neizbežno, jer bi usmeravanje niza investicija na postizanje ciljeva održivog razvoja (SDG) omogućilo da se 146 miliona ljudi izvučce iz krajnjeg siromaštva u poređenju sa sadasnjim Kovid-19 trendom, navodi se u dokumentu objavljenom na zvaničnom veb sajtu UN.\n“Osnovni Kovid” scenario, zasnovan na sadašnjim stopama smrtnosti i najnovijim projekcijama globalnog rasta Međunarodnog monetarnog fonda (MMF), pokazuje da bi do 2030. godine još 44 miliona ljudi moglo da padne u ekstremno siromaštvo u odnosu na razvojnu trajektoriju sveta pre pandemije.\nOvaj scenario, nazvan “Visoka šteta”, predviđa da će 80 posto posledica ekonomske krize izazvane Kovidom trajati i do deset godina zbog gubitka produktivnosti, sprečavajući potpuni oporavak putanje rasta zabeležen pre pandemije.\nOvaj ambiciozan, a izvodljiv „SDG impuls“ scenario izvukao bi 146 miliona ljudi iz ekstremnog siromaštva, smanjio rodni jaz u siromaštvu i broj žena koje žive u siromštvu za 74 miliona, čak i uz sadašnje negativne efekte pandemije, piše u izveštaju UNDP.\nPrethodno Rektorka Ivanka Popović dobitnica Nagrade za izuzetnost\nSledeće OCD: Obustaviti javne uvide dok traje vanredna situacija\nTop Tags konkurs ljudska prava vladavina prava Civilno društvo Vlada Republike Srbije Evropska unija OCD mediji Srbija i Evropska unija Evropska komisija Društvo mladi istraživanje evropske integracije lokalna samouprava


Region: Kako je Zdravko Krivokapić "preko noći" postao izdajnik u Srbiji | INS\nEuforija i razočarenje\nOve reči su pogodile svakoga, uključujući i vlast, ko u Srbiji na Crnu Goru gleda kao na neku vrstu svoje pokrajine. Ideje tipa da će se Crna Gora ponovo ujediniti sa Srbijom i poništiti priznanje Kosova bile su nerealne koliko i njihovo oduševljenje zbog poraza Mila Đukanovića. Malo je bilo potrebno da se euforija pretvori u razočaranje. Mediji tu igraju veliku ulogu i već Krvokapiću dodelju epitet da je veći i gori izdajnik od Đukanovića i slične neprimerene izraze, piše Al Jazeera Balkans.\n'Ili si s nama, ili protiv nas'\nVinku Martinoviću Šteli 10 godina zatvora za ubistvo Jasmine Đukić u Mostaru zbog stana


Obzirom da ovaj grad poseti oko 7,5 miliona turista godišnje, nemojte se dvoumiti, već proverite koji od turističkih aranžmana najviše odgovara vašem džepu.\nGlavni grad Nemačke vizuelno podseća na svaki drugi evropski grad - njegove ulice nisu najšire, zgrade nisu najlepše, spomenici nisu najveći, i ovaj grad nije tipičan predstavnik Nemačke gde je sve uređeno “pod konac”.\nBerlin ima ogroman broj sjajnih muzeja, od antičke do savremene umetnosti\nU Nemačku mahom odlaze turisti u potrazi za nadahnućima iz oblasti kulture, istorije, umetnosti, ali i zbog čuvenog Oktoberfesta, jednog od najboljih evropskih festivala piva.\nSvaki deo Berlina poseduje drugačiji duh, a njegova arhitektura je veoma raznovrsna. U Berlinu je moguće u jednoj ulici videti moderne zgrade od stakla i čelika kako stoje odmah pored betonskih objekata, a jedan od dobrih primera kako živi arhitektura ove metropole je čuveni Rajhstag koji, iza fasade s kraja 19. veka, ima veoma modernu građevinu.\nKada krenete dalje od centra primetićete da se savremene, nove i osvetljene zgrade pretvaraju polako u sive, betonske stambene blokove, namenjene velikom broju stanovnika. Iako je Berlinski zid srušen pre dve decenije, podela koju je napravio i dalje se oseća.\nUkoliko ste malo slobodnijeg duha i volite izlaske, prodavnice i restorane, onda je istočni deo grada deo koji treba obavezno da posetite. Tu ima najviše studenata pa se može reći da istočni deo Berlina poziva na uživanje u dobrom provodu u noćnim klubovima.\nKako je Berlin zaista veliki grad veoma je važno da unapred isplanirate izlete i posete turističkim atrakcijama, poput brojnih muzeja, Berlinskog zida, zgrade Parlamenta, Olimpijskog stadiona, ali i velikog broja tržnih centara u kojima su cene zaista povoljne.\nVIDEO> Pogledajte kako je izgledao doček nove 2011. godine na ulicama Berlina:


Šta će biti s kovid pasošima: Merkel je protiv, Kurc za\nSvet Autor:Ksenija Prodanović25. feb. 202114:03 > 14:11\nLideri Evropske unije danas će razmotriti mogućnost uvođenja mera koje će olakšati putovanje unutar Unije, takozvanih "Kovid pasoša". Članice EU međutim, duboko su podeljene po ovom pitanju.\nEvropska unija podeljena oko uvođenja korona pasoša\nDanska i Švedska uvode korona pasoš\nGrčka, Italija, Španija, Portugal su među najvatrenijim zagovornicima vakcina pasoša, a grčki premijer Kirjakos Micotakis je zvanično zatražio njihovo uvođenje. Prošlog meseca, predsednica Evropske komisije Ursula fon der Lajen je takođe podržala tu ideju. Protivnici sertifikata o vakcinaciji, među kojima su Francuska i Nemačka, kažu da bi oni bili diskriminišući prema onima koji se nisu vakcinisali.\nBritanski premijer Boris Džonson najavio je ranije ove nedelje da će njegov kabinet razmotriti uvođenje vakcina pasoša, kao i da li vakcinacija može da bude uslov za ulazak u pabove ili pozorišta. Nacionalna zdravstvena služba Britanije najavila je aplikaciju koja će služiti kao digitalni kovid 19 sertifikat o vakcinaciji ili negativnom testu.\nZa kovid pasoše\nNekoliko zemalja već je počelo da uvođenjem kovid pasoša. Island je još u januaru počeo da izdaje digitalne pasoše, dok je Danska potvrdila da će krajem februara početi da izdaju koronavirus pasoše poslovnim ljudima koji moraju da putuju. Švedska je najavila da će do leta imati svoj vakcina pasoš.\nGrčka je već uvela svoju vrstu kovid pasošima, a na njima radi i Španija kako bi pomogli oporavak turističkog sektora koji je važna grana njihove ekonomije i takođe rade na bazi podataka o onima koji odbijaju da se vakcinišu i koju će podeliti sa EU.\nAnyone who believes the vaccine passport will be limited to the COVID vaccine, limited for air travel, or limited in time is fooling themselves.\n— Dr. Joseph Mercola (@mercola) February 18, 2021\nKurc upozorava EU\nAustrijski kancelar Sebastijan Kurc zahteva od EU uvođenje evropskog „vakcina pasoša“ i preti da će, ako to ne bude usvojeno, Austrija naći način za uspostavljanje slobode kretanja i putovanja.\n„Želimo što je moguće brže da se vratimo normalnosti i maksimumu slobode. Sve dok postoji pandemija i virus to je moguće samo ako budemo imali mere zaštite, da li kroz vakcinaciju ili testove“, rekao je Kurc i dodao da je zbog toga potreban evropski pasoš o vakcinaciji koji će omogućiti slobodno putovanje, a tako i odmor.\nTehnoliške kopanije već su počele da rade na digitalnim zdravstvenim legitimacijama. Koalicija zdravstvenih i tehnoloških grupa okupljenih oko Inicijative za vakcina sertifikate počela je rad na međunarodno prihvaćenoj digitalnoj zdravstvenoj knjižici gde će se čuvati podaci o kovid 19, negativnim testovima ili dokazu o vakcinaciji.\nNeke zemlje strahuju da bi vakcina pasoši doveli do diskriminacije onih koji nisu mogli da se vakcinišu – poput trudnica, ljudi sa imunološkim problemima ili alergijskim reakcijama.\nFrancuska, u kojoj je jak antivakserski pokret, obećala je da neće primoravati svoje građane da se vakcinišu i smatra da je ideja o“vakcina pasošima“ prerana.\nNemački etički savet procenio je da ne bi trebalo praviti razliku između vakcinisanih i onih koji nisu, naročito jer nema dovoljno dokaza da vakcinisani ljudi ne mogu da šire virus.\nIATA najavljuje propusnice\nMeđunarodna asocijacija za vazdušni prevoz (IATA) najavila je da će krajem marta uvesti takozvane kovid putne propusnice, kao i digitalni sistem za rezultate testova i potvrde o vakcinaciji, što će „olakšati međunarodna putovanja“.\nSZO: Ne „vakcina pasošima“\nSvetska zdravstvena organizacija ostala je pri svom nepopustljivom stavu i pozvala da se „vakcina pasoši“ ne koriste za olakšavanje međunarodnih putovanja.\nRečeno je da vakcinisani putnici ne smeju da zaobilaze putna ograničenja postavljena u cilju suzbijanja širenja korone, jer postoje „ključne nepoznanice u pogledu efikasnosti cepiva kod sprečavanja prenošenja virusa“.\nSZO je takođe upozorila da, u trenutku kada vlada globalna oskudacija vakcina, ranjivi ljudi mogu ostati bez svojih doza ukoliko one postanu neophodne za putovanja.\n-„Trenutno je stav SZO da nacionalne vlade i prevoznici ne bi trebalo da uvedu dokaz o vakcinaciji kao uslov za izlazak iz zemlje ili ulazak u nju“, navedeno je u dokumentu zdravstvene organizacije.\neukorona pasošikoronaviruskovid pašošivakcina pasošivakcinacija


TV Bečej • Vukašin Ljubojev • 10. decembar 2021. • 14:21 •\nOdbornici Skupštine opštine Bečej usvojili su Lokalni plan upravljanja otpadom za period od 2021. do 2031. godine.\nDokument je usklađen sa zakonskim normativima i biće revidiran nakon pet godina. Ujedno, njime je predviđen investicioni ciklus u ovoj oblasti, kao i usklađivanje rada preduzeća „Potisje-Bečej“ kojem je poverena delatnost sakupljanja, odnošenja i deponovanja otpada na teritoriji opštine Bečej.\nUdaljenost deponije Botra od Kikinde je između 55 i 60 kilometara, a u cilju optimizacije troškova, Opština Bečej planira da u narednom periodu izgradi transfer stanicu, koja će pored pretovarne stanice biti i stanica za prijem frakcija opasnog otpada, posebno opremljena sa centrom za upravljanje građevinskim otpadom, kao i kompostanom, navodi se u usvojenom planu.\nDeponija „Botra” se nalazi na zemljištu u društvenoj svojini, sa nosiocem prava korišćenja opštine Bečej. Deponija zauzima površinu od 4,8 hektara, a procenjena prosečna visina nasutog otpada iznosi 1,5m, na osnovu čega je izračunato da se na lokaciji nalazi približno 72.000m³ otpada, navedeno je u strateškom dokumentu.\nInače, na sednici lokalnog parlamenta usvojena su i dva protokola o saradnji sa gradom Zaječarom i opštinom Bajina Bašta.\nPredsednik opštine je najavio da će protokoli sa Začejarom i Bajinom Baštom biti potpisani početkom naredne godine.


Počinje “najvažnija nedelja” u UN; Vučić: Svaki minut je vredan - Infobrif\nObjavljeno 22.09.2019. u 21:53 poslednja izmena 22.09.2019. u 22:16\nKada je reč o Ujedinjenim nacijama i Njujorku, počinje najvažnija nedelja u godini, a već večeras ugostiće sve one koji u ovom trenutku kroje svetsku politiku i društvene događaje, izveštava RTS.\nNa 74. zasedanju Generalne Skupštine biće i delegacija iz Srbije predvođena predsednikom države.\nSa američkim, ruskim, nemačkim i drugim zvaničnicima Aleksandar Vučić tražiće put do rešenja kosmetskog pitanja.\nVeć prvog dana, predsednik Srbije razgovaraće sa nemačkom kancelarkom.\nNaredna nedelja za Srbiju biće nedelja učvršćivanja dobrih odnosa sa onima koji mogu imati ključnu ulogu u rešavanju kosmetskog problema.\nOdmah po dolasku u Njujork, predsednik Srbije sastaće se s nemačkom kancelarkom Angelom Merkel na njenu inicijativu.\n„Ja mislim da je Zapad planski isturio premijerku Merkel zato što je Srbija u najtešnjim ekonomskim odnosima sa Nemačkom i u najtežoj situaciji da kaže ne Nemačkoj i to je namerno učinjeno“, smatra diplomata Vladislav Jovanović, bivši ambasador Jugoslavije.\nDiplomata Zoran Milivojević smatra da je Nemačka u poziciji da se prilagođava nečemu što je na globalnom planu stav ključnih aktera na čelu sa SAD.\n„Kosovsko pitanje se ne može rešiti bez velikih sila, ne može se rešiti bez Saveta bezbezbednosti UN, to je poslednje mesto na kome će se status rešiti kakav god da bude i kad god da bude. Prema tome, bez učešća SAD, Rusije i Saveta bezbednosti, to nije moguće, prema tome, mislim da je realno da se i Nemačka približava tom stavu o kompromisu u dijalogu“, kaže Milivojević.\nPo otvaranju zasedanja, predsednik Srbije imaće odvojene bilateralne susrete sa generalnim sekretarom UN Antoniom Guteresom i američkim diplomatom Filipom Rikerom.\nDrugog dana boravka, predsednik Srbije prisustvovaće prijemu predsednika SAD Donalda Trampa. I to će biti prilika za susrete sa svetskim zvaničnicima.\n„Biće značajnih susreta, naporan rad nas kao i uvek očekuje. Svaki minut je vredan, to ćemo koristiti“, rekao je predsednik Vučić.\n„Svi sagovornici sa kojima će se tamo sresti, imaju ujednačen stav da od Srbije traže da prihvati ono što su proizveli kao konačnu činjenicu, nezavisno Kosovo i da se obave pregovori u tom pravcu s tim da su sada nešto omekšali retoriku i dozvoljavaju da mora da se postigne kompromis“, kaže Jovanović.\nSvake jeseni u Njujorku nezaobilazni su susreti sa zvaničnicima EU, a prvi put od imenovanja, razgovaraće i sa grčkim premijerom Kirijakosom Micotakisom.\nUz zahvalnost onima koji Kosovo nisu ni priznali i koji su priznanje povukli, predsednik Srbije sastaće se sa predsednikom Gvatemale i predsednikom države Palau.\n„Vrlo je značajan susret koji će imati sa ministrom Lavrovim, jer je Rusija, kao stalni član Saveta bezbednosti, energična u odbrani Rezolucije 1244“, kaže Jovanović.\nU zgusnutom rasporedu predsednika Srbije su i odvojeni susreti sa predsednikom Svetskog ekonomskog foruma Bergeom Brendeom, političkim direktorom britanskog Forin ofisa Ričardom Murom.\nTokom boravka u Njujorku, predsednik Srbije sastaće se I sa ministrom odbrane Irske.


Redizajn web sajta - Google, YouTube oglasi :: PROFESIONALCI\nPosedujete web sajt, ali Vam deluje sasvim normalno jer ste navikli na njega, međutim nema onakav efekat kakav biste želeli da postigne. Da li ste primetili da u poslednje vreme Vaš web sajt ima slabiju posetu ili je čak nema uopšte, klijenti Vas ne zovu, ili ste se kao i mnogi uverili da ipak ne postoji ništa što je savršeno i da uvek postoje novi izazovi i samim tim smatrate da zaslužujete profesionalan i vrhunski dizajn?\nUkoliko je neki odgovor na prethodna izlaganja potvrdan, definitivno trebate preduzeti nešto za što bolje rezultate.\nI sami znate da je web sajt najbolja investicija današnjeg modernog poslovanja, i da je potrebno uložiti dosta truda i vremena kako bi se kreirao sajt koji je lep na oko i lak za korišćenje… mada svakom web sajtu, pa i onom koji zaista lepo izgleda, vremenom je potreban redizajn.\nRedizajn web sajta zaista može doprineti tome da za kratko vreme Vaš web sajt dobije potpuno novi, prilagodljiv, kreativniji i moderniji izgled, a da rejting vaše web prezentacije značajno poraste.\nSam redizajn sajta se radi upravo iz tog razloga kako bi ostavilo utisak na posetioce, jer priznaćete nema ništa dosadnije od svakodnevnog gledanja u isti koncept sajta, dok sajt koji je u skladu sa svim savremenim zahtevima i web standardima može doneti do većeg profita boljim pozicioniranjem na pretraživačima širenjem vašeg brenda na globalnoj internet mreži, koja je postala glavno mesto poslovanja.\nIako redizajn prvo asocira na promenu izgleda sajta, njegova suština je zapravo povećanje prodaje kroz bolji dizajn, bolju prezentaciju firme i proizvoda, lepše fotografije, kvalitetnije informacije, atraktivnije pozive na akciju, optimizaciju koda za pretraživače…\nIpak redizajn sajta se ne odnosi samo na redizajn celokupnog sadržaja i koncepcije sajta, redizajn se može odnositi samo na određene delove vaše web prezentacije, samim tim ponekad je potreban samo redizajn određenih stranica na sajtu.\nUkoliko pokrećete novi projekat ili želite da uradite redizajn vašeg postojećeg sajta, pošaljite nam upit u kontakt formi, a mi ćemo predložiti najbolje rešenje za vaše online poslovanje!


Evo zašto treba da pojedete jednu ljutu papričicu mjesečno – Aura\nEvo zašto treba da pojedete jednu ljutu papričicu mjesečno\nAko ste ljubitelj ljute hrane, vaše tijelo vam je zahvalno! Pročitajte zašto je ljuta papričica pravi preporod za vaš organizam…\nZa Hilari Klinton tvrde da gricka ljute papričice “japaleno” baš onako kako drugi uživaju u čipsu od krompira.\nNije to baš ono što savjetuju ljekari, ali novo istraživanje koje je tim sa Univerziteta u Vermontu završio poslije 6 godina pokazuje da postoji veza između konzumiranja ljute hrane i stope smrtnosti.\nVjerovali ili ne, studija je pokazala da je samo jedna ljuta papričica mjesečno dovoljna da smanji rizik od smrtonosnog srčanog ili moždanog udara za čak 13 odsto!\nKapsacain, supstanca koja čini ljute papričice toliko ljutim, doprinosi sposobnosti organizma da pretvara takozvanu “bijelu masnoću” u “smeđu masnoću”. “Smeđa masnoća” je, po objašnjenju istraživača, “pametna masnoća” koja pomaže ljudskom tijelu da sagorijeva kalorije efikasnije.\nOvo pokazuju rezultati jedne psihološke studije – nije, dakle, reč o fiziološkim dokazima već o korelaciji. Takođe, pokazalo se i da sklonost ka kapsacainu ukazuje i na sklonost ka agresiji, rizičnim postupcima, dominantnom držanju.\nKapsacain pomaže u regulisanju nivoa šećera.\nSvaki put kad pojedemo hranu koja sadrži ugljene hidrate, naš nivo šećera u krvi se menja. Međutim, dodavanje ljute papričice u jelo sprječava skok šećera u krvi pri obroku, pokazalo je jedno istraživanje nutricionista prije desetak godina. Ovo se pokazalo naročito djelotvornim kod pacijenata obolelih od dijabetesa tipa 2.


„Kancelariji za javna ulaganja, koja je prepoznala potrebu i značaj ulaganja u nove objekte i rekonstrukciju postojećih u okviru Doma, uložila više od 750 miliona dinara, dok je Ministarstvo za rad, zapošljavanje, boračka i socijalna pitanja, uz podršku lokalne samouprave, izdvojilo dodatna sredstva kako bi se svi ovi objekti opremili. Novi objekti za boravak dece koja imaju određene smetnje u razvoju izgrađeni su po najsavremenijim svetskim standardima. Dom ’Kolevka’ je od osnivanja udomio više od 10.000 dece, a mnogi od njih su svoje prve korake napravili upravo u ovoj ustanovi“, kazala je ministarka Kisić.\nIstakla je da su ovakva ulaganja znak da država podjednako brine o svim svojim građanima i da deca koja imaju smetnje u razvoju nikako ne smeju da imaju bilo kakve prepreke u dostizanju najboljeg mogućeg kvaliteta života.\n„Novoizgrađene prostorije u Domu ’Kolevka“, fiskulturna sala i bazen prilagođen deci sa invaliditetom značajno će doprineti njihovom kvalitetu života i srećnijem i lepšem odrastanju. Želim da se zahvalim svim zaposlenima u Domu, direktoru ’Kolevke’ i gradonačelniku Bakiću što smo uspeli ovo da uradimo, jer da je bilo koja karika u tom lancu posustala ne bismo danas bili ovde, bez obzira na finansijska ulaganja. Ako želimo da ostvarimo ovakve ciljeve, koje planiramo da realizujemo i u budućnosti, moramo da budemo složni. Dom ’Kolevka’ i Grad Subotica su odličan primer kako udruženi, zajedničkim snagama možemo sve da uradimo“, poručila je Darija Kisić.\nGradonačelnik Bakić je rekao da svi Subotičani ime „Kolevka“ izgovaraju sa posebnim poštovanjem, jer je ona obeležje humanosti Subotice, od njenog osnivanja, 1903. godine.\n„Njen značaj, ne samo na lokalnom, već i nacionalnom nivou prepoznalo je Ministarstvo za rad, zapošljavanje, boračka i socijalna pitanja, pa smo ovde tokom prethodne oko dve godine imali jedno od najvećih gradilišta u Subotici. Izgrađen je novi objekat površine 800 kvadratnih metara, kao novi smeštajni kapacitet, završeni su fiskulturna sala i bazen za rekreaciju i terapijske aktivnosti, uređen je parking-prostor, a pri kraju su i radovi na starom objektu ’Kolevke’, površine oko 2.500 kvadratnih metara“, naveo je gradonačelnik Bakić.\nPodvukao je da je Dom „Kolevka“ u Subotici sada ima najbolje kapacitete za svoju delatnost, ne samo u Srbiji, nego i šire.\n„Zahvalio bih se još jednom ministarki Kisić i resornom ministarstvu za sve što su uradili za socijalne ustanove u našem gradu, a svim korisnicima i zaposlenima u ’Kolevci’ želim da maksimalno iskoriste nove kapacitete. I da znaju da država i grad uvek misle na njih”, naglasio je gradonačelnik Stevan Bakić.\nDirektor Doma „Kolevka“ Stojan Soković zahvalio se ministarki Kisić i gradonačelniku Bakiću na današnjoj poseti, kao i resornom ministarstvu - sektoru za brigu o porodici i socijalnoj zaštiti, Kancelariji za upravljanje javnim ulaganjima pri Vladi Republike Srbije i Gradu Subotici.\n„Zajedno su svi učinili mnogo da se ova investicija realizuje, da naši korisnici dobiju bolje uslove za život u našoj ustanovi, a zaposleni bolje uslove za rad. U ovom novom domskom smeštaju, u kome se nalazi deset soba sa po četiri ležaja, trenutno je smešteno trideset i četvoro korisnika“, naveo je Soković.


Lica sa invaliditetom mogu obavljati različite poslove, ali ih poslodavci i sredina u kojoj žive, zbog predrasuda i pogrešnog shvatanja da su nesposobni ili vrlo malo sposobni za posao, izbjegavaju prilikom zapošljavanja, rekao je predsjednik Skupštine opštine Prnjavor Borko Lukanović.\nLukanović je prisustvovao okruglom stolu, koji je organizovalo opštinsko Udruženje slijepih lica u Prnjavoru, povodom obilježavanja Međunarodnog dana lica sa invaliditetom.\nOn je rekao da je razgovarano o mogućostima zapošljavanja slijepih lica, obezbjeđivanju ortopedskih pomagala i kretanju lica sa invaliditetom u sredini u kojoj žive.\n“Ovakvi razgovori će doprinijeti unapređenju svijesti kod sugrađana i nihovom odnosu prema ljudima sa hendikepom, ali će i nas u lokalnoj zajednici podstaći da otklonimo što više postojećih tehničkih barijera”, smatra Lukanović.\nPredsjednik opštinske organizacije slijepih lica Goran Vasić rekao je da je cilj okruglog stola, posvećenog Konvenciji UN o pravima lica sa invaliditetom, bio da se pokušaju pronaći mogućnosti za veću pomoć slijepim i slabovidim licima.\n“Želja nam je bila da ukažemo da na području Prnjavora ima dosta barijera sa kojima se suočavaju slijepa lica i da se mora pronaći adekvatno rješenje kako bi takva lica imala pristup svim važnijim objektima i instuticijama. Mora se više raditi i na razvoju svijesti kod građana, jer je oko 10 odsto lica u današnjem društvu sa hendikepom, što je veliki procenat”, naveo je Vasić.\nOn je iznio podatak da su u ovoj godini na nivou Republike Srpske zaposlenje dobila samo dva slijepa lica, što smatra poražavajućim. /kraj/ts/


Trump, USA, vino Horeca Propeler | Horeca Propeler\nUpravo ovih dana kraja godine i početka novih dvadesetih našeg vremena, dok svet nakon ubistva Iranskog generala Sulejmanija strahuje od mogućeg III svetskog rata, iniciranog potezima američkog predsednika Trampa, ni u samoj Americi, kod njega kući za običan, nama blizak svet, nije lako. Reč je o nameri da se baš poput Kosovskih - Srbiji, Evropi uvedu takse od 100% na izvoz vina u SAD.\nOvaj tekst za NYT, napisala je Jenny Lefcourt vlasnica Jenny & Francois Selections jednog od većih američkih importera evropskih vina. U njemu, ona koja se time bavi već 20 godina, kao jedna od hiljadu sličnih firmi u poslu vrednom godišnjeg obrta preko 4 milijarde dolara, predviđa apsolutnu devastaciju svog biznisa koja bi mogla dovesti do posledičnog otpuštanja - gubitka desetine hiljada radnih mesta. Kao i potpunom zaokretu te limitirane evropske vinske produkcije ka ogromnoj tražnji Azijskog tržišta. U ovom trenutku Dženi i njene kolege restorateri, šalju na stotine mejlova svojim zastupnicima u Kongresu i Senatu ne bi li im predočili sve katastrofalne posledice ove uredbe koja se odnosi ne samo na vino već i sir, maslinovo ulje, kašmir, kozmetiku, žestoka alkoholna pića. Carine koje su već u oktobru prošle godine postavljene na nivo od 25%, Trampov su odgovor navodne protekcije Boinga kao protivmera podsticajima Evropske Unije prema Erbasu.\nDa bi razumeli razmere ove iracionalne situacije, moramo da znamo da je HoReCa segment američke ekonomije zapošljava preko tri miliona ljudi i gde samo u veliko i maloprodaji vina radi 100.000 ljudi, a posledice će se reflektovati i na prevozničke, firme špedicije, lagera i logistike. To je svojevrsna industrija usluge sa ukupnim prometom od 180 milijardi dolara godišnje i gde konačna maloprodajna cena vina u restoranima u velikoj meri pokriva malu marginu zarade na hrani, stvarajući profit od oko 61 milijardi dolara.\nPoenta priče je da iako deluje da je HoReCa posao glamurozan i lukurativan, zaista i bogati plaču, kako u Americi, pa tako i u Srbiji ili Beogradu koji se sa svoje strane suočava sa sličnom problematikom nove gradske uredbe o radnom vremenu distribucije, o čemu ćemo uskoro mnogo više i ozbiljnije u sledećem forumu na stranicama našeg portala.


Borrell: Pritisak na EU da bira između SAD i Kine\nPritisak na Evropsku uniju, da odabere Sjedinjene Američke Države ili Kinu, raste usljed dolaska „azijskog stoljeća“, kaže šef diplomatije Evropske unije Josep Borrell.\nEvropa je suočena sa „egzistencijalnom krizom“ koja je izazvana pojavom virusa COVID-19, a koji bi mogao biti katalizator za rušenje sistema kojim upravlja SAD, izjavio je Borrell, prenosi Newsweek.\nŠpanski diplomata koji trenutno obnaša funkciju Visokog predstavnika Evropske unije za vanjske poslove i sigurnost, rekao je ovo virtuelnim učesnicima na „Konferenciji ambasadora Njemačke 2020“, i dodao da bi pandemija mogla postati „veliki akcelerator historije.“\nBorell smatra da u svijetu koji nastaje Azija će biti sve važnija, a da Kina brzo raste postajući „moćnija i asertivnija.“\n„Analitičari dugo govore o kraju sistema kojeg predvodi Amerika i da dolazi „azijsko stoljeće. To se dešava pred našim očima“, smatra Borrell. „Ako se pokaže da je 21. stoljeće, ustvari, stoljeće Azije, onda će pandemija biti upamćena kao prekretnica u ovom procesu“, kaže šef diplomatije EU.\nTrgovinski rat Kine i SAD i sve veće međusobno ograničavanje, dovodi do mnogo problema u Kini, ali i širom svijeta. Kriza koja se nazire u narednim mjesecima i godinama sigurno će dovesti do promjena u svijetu, mada još nije sasvim jasno kojih i ko će pretrpiti najveće posljedice.


Marijana Milosavljevic – Strana 3 – Agencija za sprečavanje korupcije\nPredstavnici Agencije za sprečavanje korupcije, na čelu sa direktorom Draganom Sikimićem, učestvovali su na 12. zasedanju Međuvladine radne grupe za sprečavanje korupcije, u organizaciji UN Kancelarije za pitanja droge i kriminala. Pored predstavnika Nemačke i Senegala, pomoćnica direktora Agencije za spoljne poslove i strateški razvoj Ivana Cvetković bila je panelistkinja […]\nAgencija za sprečavanje korupcije organizovala je, uz podršku Misije OEBS-a u Srbiji, međunarodnu onlajn radionicu sa ciljem unapređenja znanja, kao i razmene iskustava i primera dobre prakse u oblasti lobiranja. U uvodnom delu učesnicima su se obratili direktor Agencije za sprečavanje korupcije Dragan Sikimić i šef Misije OEBS-a u Srbiji, […]\nStatistička analiza Kataloga poklona u 2020. godini sadržinski se unekoliko razlikuje od istih analiza rađenih u prethodnim godinama. Razlog tome je član 63. Zakona o sprečavanju korupcije („Službeni glasnik RS”, br. 35/19, 88/19 i 11/21 – autentično tumačenje, u primeni počev od 1. septembra 2020. godine, u daljem tekstu: Zakon). […]\nOnlajn radionica o lobiranim licima\nAgencija za sprečavanje korupcije organizovala je, uz podršku Misije OEBS u Srbiji, onlajn radionicu posvećenu primeni Zakona o lobiranju, sa ciljem jačanja svesti, integriteta i odgovornosti lobiranih lica. U uvodnom delu učesnicima su se obratili direktor Agencije za sprečavanje korupcije Dragan Sikimić i zamenica šefa Misije OEBS u Srbiji Sara […]


Predstavljen projekat “Partnerstvo za pravedno i kvalitetno obrazovanje“ - Grad Prokuplje\nU okviru uključivanja u rad na projektu “Partnerstvo za pravedno i kvalitetno obrazovanje“, koji se realizuje pod pokroviteljstvom Ministarstva prosvete, nauke i tehnološkog razvoja Republike Srbije, u Prokuplju je održan sastanak u Osnovnoj školi „Milić Rakić Mirko“. Slogan projekta je „Da zajedno izgradimo svet u kome deca mogu srećno da žive“.\nSastanku su prisustvovali predstavnici Školske uprave Niš, Dečije fondacije “Pestaloci“, Centra za interaktivnu pedagogiju, osnovnih škola „Milić Rakić Mirko“, “Nikodije Stojanović Tatko“ i „9.oktobar“. Ispred lokalne samouprave, sastanku je prisustvovala član Gradskog veća za prosvetu, omladinu i sport Maja Ranđelović, predstavnici Odeljenja za društvene delatnosti, kao i gradskih nevladinih organizacija.\nProjekat se organizuje u tri faze, u trajanju od po tri godine, a nakon svakog od ovih perioda vrši se evaluacija sprovedenih aktivnosti. Projekat podrazumeva ravnomeran upis dece iz osetljivih grupa u osnovne škole, kako bi se u svim osnovnim školama našao približno jednak broj dece iz ovih grupa. Taj cilj se ostvaruje saradnjom „fokus škole“ sa partnerskim školama u okruženju, kroz zajedničke aktivnosti, obuke nastavnog osoblja, saradnju sa roditeljima i aktivnosti sa učenicima iz svih škola uključenih u projekat.\nAktivnosti uključuju osnaživanje škola kroz mentorsku podršku u realizaciji redovne nastave i vannastavnih aktivnosti. Obuke se realizuju i za lokalne timove na nivou grada, koji će izraditi lokalni plan aktivnosti za poboljšanje strategije upisa učenika. Početna faza podrazumeva formiranje projektnih timova na nivou škola, kao i potpisivanje Memoranduma, na zvaničnoj konferenciji u Beogradu, 20. marta.


stalkerware :: Informacija.rs\nVesti, 2. 3. 2021.\nPrema najnovijem istraživanju kompanije Kaspersky, čini se da su pandemija i karantin uticali na instalaciju stalkerwarea. Telemetrijski podaci kompanije od prošle godine pokazuju pad u broju instalacija stalkerwarea: 53.870 korisnika mobilnih uređaja su prošle godine bili pogođeni stalkerwareom. To je pad u odnosu na prethodnu godinu, kada je stalkerware instaliran na mobilnim uređajima 67.500 korisnika... Dalje\nMobilni telefoni, 18. 5. 2021.\nMobilni telefoni, 18. 9. 2020.\nBroj slučajeva nasilja u porodici porastao je u celom svetu kada su zbog pandemije mnoge zemlje ograničile kretanje stanovništa i pozvale na ostanak kod kuće. Nasilje se prenelo i u digitalni svet, pa je prema podacima kompanije Avast, u periodu od marta do juna ove godine zabeležen porast od 51% u korišćenju špijunskog softvera i stalkerwarea, u poređenju sa prva dva meseca ove godine. U julu je na ovaj trend reagovao Google, koji je preduzeo određene korake kako bi uticao na smanjenje popularnosti stalkerwarea. Dalje\nVesti, 10. 7. 2020.\nGoogle je najavio da planira da zabrani reklame koje promovišu stalkerware, špijunski softver i druge oblike tehnologije nadzora koji se mogu koristiti za praćenje drugih osoba bez njihovog izričitog pristanka. Promena je najavljena kao deo ažuriranja smernica za Google oglase, koje bi trebalo da stupi na snagu sledećeg meseca, 11. avgusta 2020. godine. Primeri proizvoda i usluga koje oglašivači više neće moći da promovišu preko Google oglasa uključuju: Špijunski softver i tehnologiju koja se koristi za nadzor... Dalje\nVesti, 12. 8. 2020.\nNekoliko kompanija koje nude aplikacije za špijuniranje telefona, poznatih kao “stalkerware”, i dalje se reklamiraju u rezultatima Google pretrage, uprkos zabrani Googlea koja je stupila na snagu u ponedeljak, otkrio je TechCrunch. Ove kontroverzne aplikacije često se koriste kako bi pomogle roditeljima da prisluškuju razgovore svoje dece, prate poruke, aplikacije i druge privatne podatke svog deteta, da bi ih zaštitili od pedofila na internetu. Ipak, neki te aplikacije koriste da bi špijunirali svoje supružnike, najčešće bez njihovog odobrenja. Dalje\nMobilni telefoni, 17. 3. 2020.\nMobilni telefoni, 13. 5. 2020.\nMobilni telefoni, 18. 7. 2019.\nOvih dana je lako doći do aplikacija za praćenje za mobilne telefone. Ne morate ih mnogo tražiti, ima ih i u Googleovoj prodavnici Android aplikacija. Iako Google brzo reaguje kada mu se prijave takve aplikacije, neke od njih se u prodavnici zadrže dovoljno dugo da ih preuzmu na hiljade korisnika. Istraživači kompanije Avast su Googleu prijavili četiri takve aplikacije za koje se veruje da su delo ruskog programera - Track Employees Check Work Phone Online Spy Free, Spy Kids Tracker, Phone Cell Tracker i Mobile Tracking. One su... Dalje\nVesti, 21. 11. 2019.\nOve nedelje osnovana je Koalcija protiv stalkerwarea, čiji je cilj da se na jednom mestu pruži pomoć žrtavama stalkwarea, kao i da definiše šta je stalkerware. Članovi koalcije su kompanije Kaspersky, Avira, G Data i Malwarebytes, i organizacije Fondacija za elektronske granice, Evropska mreža za rad sa počiniocima nasilja u porodici, Nacionalna mreža za zaustavljanje porodičnog nasilja, NortonLifeLock, Operation Safe Escape i Weisser Ring.Stalkerware (spouseware, legalni špijunski softver) je komercijalni softver koji se slobodno distribuira... Dalje


Martinović: Kodeks se menja na preporuku eksperata | Novinska agencija Beta\nPOLITIKA | 21.09.2021 11:45 > 21.09 11:56\nPredsednik Odbora za administrativno-budžetska i mandatno-imunitetska pitanja Aleksandar Martinović izjavio je danas da se Kodeks ponašanja narodnih poslanika pokazao kao dobar akt koji doprinosi podizanju političke kulture na viši nivo, a da su nove izmene predložene zbog preporuka eksperata.\nMartinović je rekao da su stručnjaci iz Grupe država za borbu protiv korupcije (GRECO) i iz OEBS-a dali korisne sugestije za izmene kodeksa i ukazali na odredjene tehničke i normativne nedostatke, te da je veća pažnja posvećana Etičkoj komisiji.\n"Propisali smo sastav komisije i postupak za predlaganje kandidata. Komisiju će činiti tri redovna profesora univerziteta, a dva člana biće predstavnici službe Narodne skupštine", rekao je Martinović.\nU predlogu izmena stoji da će Komisija imati pravo da iskaže stav o kršenju kodeksa, ali da to neće biti obavezujuće za nadležni odbor, ali će stav etičke komisije biti objavljen na sajtu.\nMartinović je pohvalio i Kodeks ponašanja narodnih poslanika koji je usvojen u decembru 2020. godine i dodao da se ide ka cilju "da na onog ko ne misli kao mi gledamo kao neistomišljenika, ali nikako neprijatelja."\n"Mnogo smo energije potrošili na medjusobne sukobe i došlo je krajnje vreme da se politika podigne na nivo da možemo da budemo različiti ali da se uvažavamo i da se ponašamo dostojanstveno i pošaljemo bolju sliku Skupštine", rekao je Martinović i dodao da je godinama unazad trend da se o skupštini piše na najgori način kao da "u njoj sede nevaspitani ljudi".\n"A ja tvrdim da to nije tačno i da su poslanici u ogromnoj većini normalni i pristojni ljudi, političke razlike postoje ali nisu razlog da se vredjamo, a pogotovo ne da diramo nečiju porodicu", rekao je poslanik SNS-a i kao primer istakao "svakodnevne napade" na porodicu predsednika Srbije Aleksandra Vučića koji po njegovim rečima dolaze i "od nekih bivših poslanika".\nInače, prema dosadašnjem Kodeksu za devet meseci primene opomenut je samo poslanik Srbislav Filipović i to pošto je bivši režim nazvao "fašistima i nacistima".\nPoslanici će danas u objedinjenoj raspravi razmotriti izmene kodeksa i Zakona o sprečavanju korupcije, koji će obrazložiti ministarka pravde Maja Popović kada dodje u Skupštinu posle sednice Saveta za nacionalnu bezbednost.


U Plavoj većnici Gradske kuće, 13. februara održana je 33. sednica Gradskog veća, na kojoj je razmatrano 17 tačaka dnevnog reda, među kojima su predlozi odluka Statuta javnih i JKP, data je saglasnost na odluku o povećanju osnovnog kapitala preduzeća „Vodovod i kanalizacija”. Razmatrani su i programi poslovanja više javnih preduzeća, a sve odluke će razmatrati i odbornici Skupštine Grada!\nČlanovi Gradskog veća razamtrali su Nacrte i utvrdili predloge Rešenja o davanju saglasnosti na Statute javnih komunalnih preduzeća „Čistoća i zelenilo”, „Parking“, „Suboticagas“, „Subotička toplana”, „Vodovod i kanalizacija“, „Subotica-trans“, „Subotičke pijace“, „Stadion“, „Pogrebno“, JP „Palić-Ludaš“ Palić, JKP „Dimničar“. Sve usvojene odluke predloga biće upućene Skupštini Grada na razmatranje.\nGradsko veće je razmatralo i predložilo Nacrt Rešenja o davanju saglasnosti na Odluku o povećanju osnovnog kapitala Javnog komunalnog preduzeća „Vodovod i kanalizacija“ i predložilo Rešenje o saglasnosti na Program poslovanja Društva sa ograničenom odgovornošću za upravljanje razvojem turističkog prostora „Park Palić“ Palić za 2017. godinu, a obe odluke će usvajati i odbornici Skupštine Grada.\nTakođe je razmatran Nacrt i data saglasnosti na Program poslovanja Društva sa ograničenom odgovornošću za upravljanje čvrstim komunalnim otpadom „Regionalna deponija“ Subotica za 2017. godinu, zatim Program poslovanja JKP „Stadion“ Subotica za 2017. godinu i Program poslovanja JKP za obavljanje dimničarskih usluga „Dimničar“ Subotica za ovu godinu, a sva tri predloga odluka naći će se na dnevnom redu Skupštine Grada.


Odbornicu isključuju iz stranke, jer odbija da glasa za poklanjanje aerodroma\nZbog toga što je javno rekla da neće dići ruku kada se u Skupštini Niša bude glasalo da se aerodrom ustupi na upravljanje Republici, Jelena Đorđević izbačena je iz odborničke grupe Jedinstvena Srbija – Ruska stranka.\nIz JS kažu i da su od centrale tražili da ona bude izbačena iz partije zbog drugačijeg mišljenja.\nIz stranke koja je deo vladajuće koalicije uputili su predsedniku niškog parlamenta odluku da Đorđevićeva više nije deo Odborničke grupe, istog dana kada je ova odbornica javno govorila o svojim stavovima vezanim za “Konstantin Veliki” i pritiscima koje trpi kako ne bi glasala protiv odluke da aerodrom više ne bude gradsko preduzeće.\nOsim što su je isključili iz Odborničke grupe, Đorđevićevu bi, kako su saopštili iz JS, mogla da zadesi ista sudbina i kada je u pitanju članstvo u stranci. S obzirom na to da je ova partija centralizovana, za njeno isključenje niški odbor JS traži odobrenje iz vrha stranke.\nIako nije bilo sporno kada je Đorđevićeva iz Dveri preletela u Jedinstvenu Srbiju, iz ove partije sada podsećaju na njenu političku prošlost, ukazujući na to da je ova odbornica promenila nekoliko stranaka.


Socijalne službe otimaju dječaka od bake, on se brani VIDEO - Leutar.net\nSocijalne službe otimaju dječaka od bake, on se brani VIDEO\n20. marta 2021. LEUTAR Srbija, Vijesti 0\nSnimak iz okoline Blaca na kom radnice iz Centra za socijalni rad pokušavaju da odvedu dečaka od bake, a on se otima, potresao je mnoge. Sinoć se tim povodom oglasilo i Ministarstvo za rad, zapošljavanje, boračka i socijalna pitanja i osudilo postupanje radnica prema deci iz porodice Dačević.\nDruštvenim mrežama kruži snimak na kom se vidi da su službenice iz Centra za socijalni rad Blace ponovo došle u kuću Dačevića u mestu Suvi Dol kako bi uzele decu od njihove nepokretne bake, a uz to pokušavaju da fizički izvuku jedno od dece iz kuće, dok se ono opire.\nMediji su ranije objavili da su u kuću u kojoj maloletna deca žive sa nepokretnom bakom došli radnici Centra za socijalni rad sa namerom da oduzmu decu baki, iako je ona podnela zahtev za starateljstvo.\nNisu joj rekli gde će odvesti decu, samo su je obavestili da će ih direktorka Centra za socijalni rad zbrinuti.\nMinistarstvo je povodom postupanja prema deci iz porodice Dačević koja su živela sama sa nepokretnom bakom, pozvalo sve zaposlene u centrima za socijalni rad da prema deci budu naročito obazrivi i pažljivi.\n“Dobrobit i zdravlje dece je prioritet svih prioriteta i svi zaposleni u državnim službama, a naročito nadležnim za postupanje prema deci, moraju biti svesni toga”, navedeno je u saopštenju.\nDodaje se da će Ministarstvo u okviru svojih nadležnosti ispitati postupanje radnica Centra za socijalni rad u Blacu i na osnovu toga preduzeti odgovarajuće mere.


Od jula 2021: Ukida se roming za zemlje Zapadnog Balkana\nSrbija je još 2014. potpisala sporazum sa Makedonijom, Crnom Gorom, BiH, i mi smo već u režimu smanjenih cena, a plan je da se one dodatno smanje, kaže sekretarka u Ministarstvu trgovine, turizma i telekomunikacija\n27.10.2020. - 12:20h Autor: RTS\nZa nešto manje od mesec dana biće potpisan regionalni Sporazum o romingu zemalja Zapadnog Balkana. Očekuje se da do 1. jula 2021. cena rominga u regionu bude ista kao cena u domaćem saobraćaju, kaže državna sekretarka u Ministarstvu trgovine, turizma i telekomunikacija Tatjana Matić.\nTatjana Matić je, gostujući na RTS-u, rekla da će sporazum za početak značajno smanjiti cene rominga u regionu.\n“Srbija je još 2014. potpisala sporazum sa Makedonijom, Crnom Gorom, BiH, i mi smo već u režimu smanjenih cena, a plan je da se one dodatno smanje. Ne mogu cene biti veće od 0,19 evra, što je oko 22 dinara”, kaže Matić.\n– Imajući u vidu da novi sporazum obuhvata i Albaniju, i celu teritoriju Kosova i Metohije, u ovom trenutku datum ostaje pod znakom pitanja – kaže Matić.\n“Trenutno je u Albaniji telefonski poziv 150 dinara, što je značajno umanjenje”, navodi državna sekretarka kao primer. Plan je da roming potpuno “nestane”.\n“Planirano je da sa 1. julom 2021. godine više i ne bude rominga, odnosno da cene budu kao kod kuće. To nije tako daleko”, navodi Matić. Ističe da je ovaj sporazum prvi korak ka smanjenju cena rominga i u zemljama Evropske unije, odnosno ka njegovom ukidanju.\n“Ovo vidimo kao korak ka tome, posebno imajući u vidu u kojoj meri se EU zalaže za potpis ovog sporazuma”, kaže Matić.\nIstiče da je ova inicijativa deo Berlinskog procesa, čija je suština regionalna saradnja i približavanje regiona Evropskoj uniji. Pored smanjenja cene rominga, u okviru ovog procesa sprovode se i druge inicijative, među kojima i inicijativa o informacionoj bezbednosti.\nRomingZapadni BalkanRegionNestanak romingaUkidanje rominga2021


MEI - Arhiva aktuelnosti - J. Joksimović: EU partner Srbiji u borbi protiv korona virusa, ključno zajedništvo\nJ. Joksimović: EU partner Srbiji u borbi protiv korona virusa, ključno zajedništvo\n20. mart 2020. | Beograd\nEvropska unija je partner Srbiji u borbi protiv pandemije koronavirusa u trenutku kada se najveće zemlje EU suočavaju sa istim izazovima, izjavila je danas ministar za evropske integracije Jadranka Joksimović naglašavajući značaj solidarnosti i zajedničke borbe svih evropskih naroda kako bi, sa što manje posledica, prevazišli krizu sa kojom se suočava ceo svet.\nJoksimović je na pres konferenciji, a posle potpisivanja sporazuma o dodeli 7,5 miliona evra bespovratne pomoći Srbiji od strane EU, kazala da je Unija formirala zalihe medicinske opreme u vrednosti od 50 miliona evra za zemlje koje se suočavaju sa pandemijom korona virusa, a koje će, istakla je, biti dostupne i Srbiji.\n„Na sreću, radili smo odgovorno i Srbija je 2014. godine postala punopravna članica Mehanizma za civilnu zaštitu EU, tako da je ova pomoć dostupna kako članicama EU, tako i našoj zemlji“, kazala je Joksimović.\nNapomenula je da je sada u fokusu zdravlje ljudi, ali da će, kada prođe pandemija, ključna tema biti ekonomski oporavak zemalja i izrazila uverenje da će Srbija, kao što je bio slučaj posle poplava 2014. godine i u vreme migrantske krize, najviše pomoći dobiti od EU.\nU skladu sa tim, kako kaže, EU je donela odluku da Fond solidarnosti, čija je sredstva u iznosu od 60 miliona evra 2014. godine samo Srbija koristila za sanaciju ekonomskih posledica poplava, sada bude dostupan svim zemljama, uz napomenu da moraju da na vreme evidentiraju sve troškove proizašle iz borbe protiv pandemije korona virusa.\n„Mi sada radimo na popisivanju svih troškova da bismo, kada sredstva budu dostupna, promptno reagovali“, kazala je Joksimović.\nZahvalila je ambasadoru EU u Srbiji Semu Fabriciju i evropskim partnerima na pomoći Srbiji i dodala da ćemo nastaviti saradnju sa EU i da zajednički tražimo mogućnosti kako bi odgovorili na krizu.\n„Očekujem da ćemo kao zemlja koja je blizak partner EU i pristupajuća zemlja uspeti da otvorimo dodatne evropske fondove“, navela je ministar.\nIstakla je da je svaka pomoć u ovom trenutku značajna i izrazila zahvalnost Norveškoj na donaciji od pet miliona evra namenjenoj aktivnostima Srbije u borbi protiv korona virusa.\n„Mi smo kao Ministarstvo radili sa norveškom ambasadom kako da prenamenimo sredstva koja su opredelili za određene projekte i uspeli smo u tome“, kazala je Joksimović.\nApelovala je na građane da budu odgovorni, disciplinovani i da uvažavaju savete i preporuke struke i zahvalila je lekarima, medicinskom osoblju, kao i pripadnicima policije i vojske, učiteljima i nastavnicima, zaposlenima u komunalnim službama i svima koji, kako je rekla, u teškim okolnostima maksimalno profesionalno i odgovorno obavljaju svoj posao.\n„Oni stvaraju samopouzdanje kod naših građana da možemo da računamo na najviši nivo profesionalizma i posvećenosti svih koji su u sistemu“, zaključila je Joksimović.


Milijarder sa Forbesove liste održat će predavanje na UNSA - Index.ba\nNaslovnica BiH Milijarder sa Forbesove liste održat će predavanje na UNSA\nMilijarder sa Forbesove liste održat će predavanje na UNSA\nStudenti Sarajevskog univerziteta će imati priliku čuti inspirativnu priču prvog nepalskog milijardera o snovima, borbi i uspjehu, kao i priliku da postave pitanja gospodinu Chaudharyju u petak 10.05.2019. u Svečanoj sali Rektorata UNSA, sa početkom u 10:00, saopćeno je na službenoj web stranici Univerziteta u Sarajevu.\nAutor je inspirativne autobiografije „Making it big“. Knjiga je do sada objavljena na više jezika, a promocije su održane u cijeloj Aziji, u Americi, te Britaniji. U Srbiji i Crnoj Gori knjiga je objavljena pod naslovom „Osvajanje vrhova“, a očekuje se izdanje ove knjige i u Bosni i Hercegovini i Hrvatskoj.\nPrethodni članakDanas u Narodnom pozorištu: Dodjela priznanja na svečanoj sjednici Skupštine KS\nNaredni članakInzko i Guterres razgovarali o razvoju situacije u BiH


NSinfo: Novi Sad ponavalja tender za izbor privatnika za JKP "Stan"\nNovi Sad ponavalja tender za izbor privatnika za JKP "Stan"\nNovi Sad će ponoviti tender za izbor privatnika za javno-privatno\npartnerstvo u JKP "Stan", saznaje 021.rs.\nU odluci Konkursne komisije od 26. marta navodi se da prva javna nabavka nije uspela jer nije pribavljena ni jedna prihvatljiva ponuda i da će se postupak ponovo sprovesti u roku od 60 dana od objavljivanja obaveštenja o obustavi postupka.\nOva odluka Komisije je tako pokazala da nisu uspeli dodatni pregovori sa jedinim ponuđaćem, litvanskom firmom "Civinity", što je novosadska vlast najavila nakon što je odbijena njihova ponuda na tenderu. Naime, prilikom pregleda ponude prispele na tender, na kojem su litvanci učestvovali kroz svoje ćerke firme i partnere "FM Holding" iz Novog Sada, litvanski "Busto Valda", sa podizvođačem slovenačkom Javnom rasvetom (Javna razsvetljava), ustanovljeno je da nisu dostavljena brojna dokumenta koja su bila potrebna.\nNajava novog tendera znači da će "Civinity" imati dodatno vreme da pripremi ispravnu dokumentaciju i ponovo se javi, pri čemu su protekle dve godini oni bili jedini zainteresovani za ulazak u partnerstvo sa Gradom oko "Stana".\nPodsetimo da je ideja Grada da ulaskom privatnog partnera spase "Stan" od stečaja, tako što bi se osnovalo novo preduzeće "Stan NS" koje bi preuzelo deo radnika, a preostalim radnicima bi se isplatile otpremnine i izmirili dugovi koji iznose oko pola milijarde dinara.


OKRUGLI STO "SLABOSTI DEMOKRATSKE OPOZICIJE\nNedostatak poverenja i tolerancije\nSadasnji rezim je fasadna demokratija jer cinjenica je da postoji vise stranaka, nezavisnih medija, stalno se odrzavaju izbori...To je sistem cvrstog monopola. Snaga SPS je u strategiji oslanjanja na nize socijalne slojeve, smatra Vladimir Goati\nU organizaciji Opstinskog odbora Demokratske stranke Koceljeva i "Nase Borbe" juce je u prostorijama Evropskog pokreta u Srbiji odrzan okrugli sto na temu "Slabosti demokratske opozicije u Srbiji". Prema misljenju ucesnika u raspravi glavne slabosti opozicije su nedostatak tolerancije i poverenja unutar samih partija, krah koalicije "Zajedno", nepostojanje slobodnih i fer izbora, ali i programa koji bi privukao veci broj biraca. Pitanje koje se nametalo i na koje su analiticari pokusali naci odgovor je u cemu je jacina vladajuce partije.\nDilema koju su analiticari pokusali da razrese na ovom skupu je da li kod nas uopste postoji demokratija. Shodno tome, postavljeno je pitanje da li se moze govoriti o slabosti demokratije. Istaknuto je da od kada je zaziveo visestranacki sistem pre osam godina, do danas nije doslo do demokratije. Vladimir Goati je u svom izlaganju istakao da kod nas jos uvek nema slobodnih i fer izbora, kakvi postoje u zemljama istocne Evrope. "Neke stranke bojkotuju izbore. Druge isticu neregularnost izbora i zakidanje. Ponekad je to samo alibi za neuspeh. Da bismo razumeli slabost opozicije, moramo videti u cemu je snaga vladajuce Socijalisticke partije Srbije", rekao je Goati i dodao da oslonac strategije socijalistima predstavlja niza socijalna struktura. Naime, vecina biraca je iz reda nizeg sloja, nekvalifikovanih ili polukvalifikovanih radnika, seljaka ili domacica. Socijalisti im obecavaju socijalnu sigurnost i s njima nema neizvesnosti. Za razliku od vladajuce partije opozicija obecava promene na univerzitetima i slicno. Prema misljenju Ognjena Pribicevica, za opozicione stranke glasaju uglavnom intelektualci, a njihov broj je mnogo manji. "Kljucna stvar je da lideri stranaka ne shvataju da mi ne zivimo na zapadu, nego u Srbiji. Ako hoce osvojiti vlast moraju se svojim programima i politikom pribliziti najvecem broju biraca", istakao je Pribicevic.\nAnaliticari su se slozili oko cinjenice da je demokratska opozicija, odnosno eks koalicija "Zajedno" dostigla vrhunac na proslogodisnjim protestima. Posle epohalnog sloma koalicije, prema misljenju Stojana Cerovica, gradjani imaju pravo da se prema opoziciji odnose kao stedise prema Dafini. Cerovic je, pri tom, istakao da je sadasnji rezim fasadna demokratija, jer cinjenica je da postoji vise stranaka, nezavisnih medija, stalno se odrzavaju izbori, broje se listici... To je sistem cvrstog monopola.\nPrema njegovom misljenju jedina nada opoziciji je Milo Djukanovic, iako on nije ni iz Srbije niti je opozicija. "Djukanovic predstavlja jedinu sansu da se opozicija rekreira", istakao je Cerovic i dodao da je rezim u Srbiji danas mozda slabiji nego ranije, jer Milosevic deli vlast sa Vojislavom Seseljom.\nCini se, kako kaze Nebojsa Popov, da nigde nema toliko izbora kao kod nas, a da, pri tom, drzava nije dozivela nikakve promene. "Privatizacija, kao korak ka demokratiji potrebna je u nasoj zemlji. Kod nas je, nazalost na delu privatizacija u skladu sa mestom hijerarhijske moci, takozvana burazerska privatizacija. U toku je nacionalna revolucija koja je omogucila bogacenje nizih slojeva uz ocuvanje moci vlasti", istakao je Popov.\nPo misljenju Koste Cavoskog glavni razlog neuspeha opozicije je nedostatak poverenja i medjusobne tolerancije. Neki smatraju, kako on istice, da je partija privredno preduzece, a ne politicko uredjenje. "Politikom se na zapadu bave bogati i po pravilu gube novac. Kod nas je to obrnuto. Najlaksi nacin da se covek obogati je da stvori politicku partiju", rekao je Cavoski.\nMilan St. Protic je istakao da opozicija u Srbiji ne moze sama napraviti radikalne promene, bez podrske velikih sila. Oni koji uticu na svet procenili su da je Slobodan Milosevic najmanje zlo na Balkanu i predstavlja najprostije sredstvo za ostvarenje njihovog cilja.\nUcesnici u razgovoru\nU razgovoru su ucestvovali doktor Vladimir Goati, dr Slobodan Antonic, dr Srbobran Brankovic, dr Nebojsa Popov, dr Ognjen Pribicevic, dr Milan St. Protic, dr Zoran Stojiljkovic, Stojan Cerovic, dr Kosta Cavoski i advokat Aleksandar Simic. Ovom sastanku je trebalo da prisustvuju i Zoran Djindjic, lider DS, Vesna Pesic, predsednik GSS i Vojislav Kostunica, lider DSS, ali se nisu odazvali pozivu.


Kliničko ispitivanje vodi Nacionalni institut za zdravstvo (NIH), a američka Vlada je u taj projekt "Moderne" uložila blizu pola milijarde dolara, dodaje britanska agencija.\nZavršna klinička ispitivanja će se sprovesti na 87 lokacijau SAD.\nU ispitivanja će biti uključeno oko 30.000 odraslih osoba koje imaju velike izglede da se zaraze korona virusom, saopštio je farmaceutski koncern.\nTokom ispitivanja usorediće se broj novozaraženih među osobama koje su primile novu vakcinu i među onima koji su dobili placebo.\nEksperimentalna vakcina biće testirana u 30 američkih saveznih država.\nBritanija počinje testiranje vakcine NA LJUDIMA\nSZO: Virus će predstavljati veliki rizik dok se ne razvije vakcina


Vreme 820 - Medjuvreme -->\nslobodan bubnjević, jasmina lazić, darinka mihajlović, marija vidić\n"Prosek stizanja na lice mesta, kad je reč o sigurnim slučajevima smrti, iznosi samo sedam minuta, i za te pozive se grabe dva lekara. Na druge pozive stiže se u proseku za nešto više od 11 minuta. Čim se namiriše smrt, onda ekipe dolete do cilja. Tada se javljaju privatnim pogrebnicima i od njih dobijaju procenat za svakog pacijenta gde konstatuju smrt", tvrdi direktor Zavoda za hitnu medicinsku pomoć dr Borko Josifovski. On je dodao da bi od aprila ove godine 49 ljudi možda još bilo živo da su dr Milomir Tufegdžić i dr Zoran Milošević i pokušali da im spasu život. Kako je objasnio, Milošević na 30 intervencija nije započeo nijednu reanimaciju, a Tufegdžić je tokom 22 intervencije započeo samo tri reanimacije. Od početka godine 42 zaposlena u Hitnoj pomoći bila su kažnjena, većina upravo zbog saradnja s privatnim pogrebnicima. Okružno tužilaštvo narednih dana odlučiće o pokretanju pretkrivičnog postupka protiv lekara, a portparolka Tužilaštva Mirjana Ilić rekla je da slučaj kalkulisanja s pružanjem pomoći, odnosno izostanka pokušaja reanimacije nikada niko nije prijavio Tužilaštvu, ni građani ni neki državni organ, već su o tome saznali iz medija.\n"Mnogo puta se desi da ekipa dođe, a čovek je mrtav već pola noći. Pa zar tada treba probati reanimaciju? S obzirom na dugogodišnje lekarsko iskustvo, sposoban sam da procenim kada i kako treba pomoći pacijentu. Ma, te optužbe su notorne gluposti", rekao je za "Blic" dr Milošević.\nJosifovski tvrdi da je ovakvo ponašanje zaposlenih prošle godine pokušao da spreči sklapanjem ugovora sa JKP-om Pogrebne usluge, ali je on nedavno raskinut jer je inspekcija Ministarstva zdravlja smatrala da nije po zakonu.\nProteklih meseci nekoliko sindikata zaposlenih u Hitnoj pomoći tražilo je smenu Josifovskog optužujući ga za alarmantnu situaciju u ovoj ustanovi i vređanje zaposlenih. Predsednik Granskog sindikata zdravstva Asocijacije slobodnih i nezavisnih sindikata David Vasiljević optužio je Josifovskog da je sa 25 smanjio broj ekipa Hitne pomoći na 16 i na taj način direktno ugrozio živote Beograđana. Pomoćnik direktora Hitne medicinske pomoći dr Svetlana Marković-Klipa tada je objasnila da se Vasiljević na ovaj način bori za svoje radno mesto. "Povod za ovakav njegov potez jeste to što je Vasiljević 27. jula dobio rešenje o otkazu jer je nesavesnim radom ugrozio život jednog pacijenta."\nJosifovski je na optužbe odgovorio da smanjenja broja ekipa nije bilo u poslednje četiri godine, a da je postojećih 16 sasvim dovoljno i da Beograđani ne treba da strahuju. "Sindikalci koji traže moju smenu su kriminalci i sledbenici Saše Jakiše, koji je dobio otkaz. Zbog učestvovanja u krađi stana, Jakiša je bio osuđen na devet meseci zatvora. Sada njegovi ljudi iznošenjem laži žele da me smene. Nije istina da mi je JKP Pogrebne usluge uplatio 150.000 dinara na račun, od tog preduzeća nisam dobio ni dinara. Ugovor sa njima sklopljen je da bi naši lekari prijavljivali smrtne slučajeve, a raskinut u avgustu kada su sindikalci došli na ideju da me smene", kaže Josifovski. On je dodao da neće podneti ostavku naglašavajući da u Zavodu postoje četiri sindikata i da jedino priznaje reprezentativni sindikat od 250 članova koji se ogradio od optužbi na njegov račun.\nKriminal: Saobraćajna mafija\nNa raskrinkavanju kriminalne grupe nazvane "saobraćajna mafija", koja je zahvaljujući lažnim zapisnicima izmišljenih saobraćajnih nesreća oštetila više osiguravajućih društava u Srbiji, prvi put u istoriji srpskog pravosuđa radio je – prikriveni islednik. Prvi srpski tajni agent proveo je godinu dana ubačen u redove "saobraćajne mafije", svakodnevno radeći na prikupljanju dokaza koji su doveli do toga da 17 pripadnika ove kriminalne grupe (sastavljene od policajaca, advokata, veštaka i agenata osiguranja) završi u pritvoru. Na koji način je "srpski Doni Brasko", kako su ga krstili neki mediji, ušao u kriminalnu grupu nije poznato, ali se zna da je on tokom istrage skrivenom kamerom tajno snimao aktivnosti njenih članova. Grupa je delovala tako što su policajci koje je angažovala sačinjavali zapisnike o "udesima" i "šteti" koja je načinjena. Zapisnici su bili uredno zavedeni u zvanične knjige MUP-a, a protiv vlasnika "oštećenog vozila" bila bi podneta prekršajna prijava i on bi se pojavio kod sudije. Priznao bi "krivicu" i bio novčano kažnjen (kaznu je plaćao neko od članova grupe). Na scenu su zatim stupali advokati koji su od osiguravajućih društava tražili nadoknadu štete na vozilu. Konačno, veštaci bi, u dogovoru sa organizatorima grupe, štetu procenjivali na više od 10.000 evra. Ovom tehnikom "saobraćajna mafija" je, prema dosadašnjoj proceni, osiguravajućim društvima načinila štetu u iznosu od preko pola miliona evra. Identitet svakog tajnog agenta, pa i prikrivenog islednika koji je otkrio ovu kriminalnu grupu, predstavlja najstrože čuvanu državnu tajnu. Javnost neće ugledati njegovo lice čak i ako bude morao da svedoči pred sudom o dokazima koje je prikupio tokom boravka u kriminalnoj organizaciji.\nInstitucija prikrivenog islednika u domaće zakonodavstvo je uvedena 2003. godine. Na zahtev specijalnog tužioca određuje ga istražni sudija, a postavljaju ga ministar policije, ili direktor BIA. On ne sme biti lice iz kriminogene sredine i mora biti dobro obučen za specijalne zadatke, može biti osoba zaposlena u državnim organima, na primer policiji ili sudu, a ako se šire tumači zakon, prikriveni islednik može biti i bivši ili policajac u penziji.\nDok je na tajnom zadatku, zakon srpskom agentu dozvoljava da (ukoliko je prinuđen) izvrši krivično delo, kako ne bi otkrio svoj identitet, što bi se podvelo pod pojam krajnje nužde, a čime bi bila isključena njegova krivična odgovornost.\nSocijalna zaštita: Novac za domove\nNajveći deo novca koji će iz Nacionalnog investicionog plana dobiti Ministarstvo rada, zapošljavanja i socijalne politike biće namenjen ustanovama socijalne zaštite, pre svega domovima za decu bez roditeljskog staranja i osobe sa posebnim potrebama.\nZbog izuzetno loših i često nehumanih uslova u kojima žive, Ministarstvo će se potruditi da deca bez roditeljskog staranja u najvećoj meri budu smeštana u porodice, ukoliko nije moguće u biološke onda u hraniteljske, ili da budu usvajana. Plan je da veliki domovi budu postepeno zatvarani, a da deca za koju se ne nađe porodični smeštaj borave u manjim domovima, po mogućstvu u rodnom mestu kako bi i dalje održavala kontakte sa rođacima i prijateljima. Naime, prema izveštaju Centra za prava deteta "Prava deteta u Srbiji 2005. godine", u Srbiji 4900 dece živi u domovima za decu bez roditeljskog staranja i u hraniteljskim porodicama, a polovina njih van rodnog grada.\nMinistarstvo rada najavilo je da će tokom 2007. godine biti otvoreno oko 100 dnevnih boravaka za osobe sa posebnim potrebama, i nabavku 100 kombija za njihov prevoz od kuće do dnevnog boravka. Kako je objasnio Ljubomir Pejaković, pomoćnik ministra rada, zapošljavanja i socijalne politike, postojeći domovi su preveliki i pretrpani. "U nekima od njih gde su smeštena deca bez roditeljskog staranja ima i po više od stotinu dece. Još gore je tamo gde su ometeni u razvoju. U Maloj pčelici ih je oko 900, u Kulinama i Veterniku po 600, u Stamnici više od 400. Dosta toga je u tim domovima prethodnih godina popravljeno, ali je situacija i dalje daleko od dobre. U Kulinama, recimo, i sada u sobama spava po 20 dece".\nOd 33.697.000 evra investicija Ministarstvo će za izgradnju i kupovinu stanova u 20 opština u kojima će uz podršku živeti deca bez roditeljskog staranja izdvojiti 1.101.000 evra, za nabavku automobila za prevoz ometenih u razdvoju 2.201.000, adaptaciju postojećih ustanova socijalne zaštite – gerontoloških centara i ustanova za smeštaj duševno obolelih biće izdvojeno 2.214.000 evra, izgradnju 20 malih domova za stare 6.604.000, izgradnju i adaptaciju dnevnih boravaka i drugih ustanova namenjenih pre svega deci sa smetnjama u ravoju u 100 opština 3.302.000 evra, za adaptaciju i preuređenje postojećih ustanova kojima će biti promenjena namena i opremanje 23 objekta za decu bez roditeljskog staranja 2.201.000 evra i za adaptaciju 103 stambene jedinice za stanovanje uz podršku osoba sa smetnjama u razvoju 2.789.000 evra.\nVantelesna oplodnja: Prve bliznakinje\nU novootvorenom Centru za vantelesnu oplodnju u Novom Sadu "Betanija" "iz epruvete" su na svet došli prvi blizanci. Bliznakinje Ivana i Jovana Kuzmanović prve su začete u novom programu veštačke oplodnje, koji je, posle pune četiri godine pauze, prošle godine ponovo pokrenut na ovoj ginekološko-akušerskoj klinici. Bebe i njihova majka Ljiljana, koja ih je rodila carskim rezom 13. septembra, odlično se osećaju i čekaju otpuštanje sa klinike. Kroz ovaj program do sada je prošlo 150 pacijentkinja i oko petina njih je zatrudnela. Stručnjaci za vantelesnu oplodnju najavljuju da će se do kraja godine u novosadskoj "Betaniji" roditi još deset beba "iz epruvete" , a u dva slučaja očekuju se blizanci. Pošto spada u domen nestandardnih lekarskih usluga, veštačka oplodnja u novosadskom porodilištu trenutno se naplaćuje, ali je zahvaljujući pomoći Pokrajinskog sekretarijata za zdravstvo cena znatno niža nego u drugim ustanovama i kreće se od 54.000 do 82.000 dinara. Kako očekuje Uprava novosadskog porodilišta, u Novom Sadu će uskoro zaživeti i program besplatne veštačke oplodnje pod pokroviteljstvom Ministarstva zdravlja.\nOd hiljadu žena koje će tu uslugu dobiti besplatno, trećina će biti iz Novog Sada i okoline. Uporedo sa izgradnjom novog porodilišta koje je nedavno primilo prve porodilje, u okviru Klinike za ginekologiju i akušerstvo, počele su da rade i druge službe značajne za ovu oblast medicine. Sredstvima koje je obezbedilo Izvršno veće AP Vojvodine nabavljena je najsavremenija laboratorijska oprema neophodna za realizaciju vantelesne oplodnje, kao i savremena laparoskopska i histeroskopska oprema koja je u potpunosti u funkciji. Oprema se koristi u dijagnostici i lečenju bračne neplodnosti, a Centar za vantelesnu oplodnju smešten je u rekonstruisanom delu klinike, sa šesnaest bolesničkih kreveta, savremeno opremljenom laboratorijom i salom za manje intervencije.\nBujanovac: Živeti zajedno\nBujanovački stariji osnovci iz škola "Naim Frasheri" i "Branko Radičević", tokom proteklih meseci realizovali su multietnički projekat koji treba da smanji nerazumevanje i konflikte nasleđene iz bliske prošlosti, kada je manjak komunikacije doveo do zatvaranja etničkih grupa u neku vrstu geta. Predstojeće subote, na završnom festivalu, oni će svojim sugrađanima pokazati da iako govore albanski, srpski ili romski, mogu da se igraju i nadmeću u sportu, kvizovima ili kulturnim sadržajima. Efekte ovog projekta koji su inicirale strane organizacije, a podržale lokalne institucije u Bujanovcu, najpre su primetile njihove nastavnice. Za grupu od dvadesetak đaka koji će na festivalu odigrati pozorišnu predstavu, Maja Antić, profesorka u srpskoj školi, kaže da se sada ne primećuje da su to osnovci iz dve različite škole, "dok su na početku sedeli na probama odvojeno i gotovo da nisu hteli da se pogledaju". Njena koleginica iz albanske škole Zećija Murati, takođe je zadovoljna projektom i želela bi da se nastavi sa sličnim aktivnostima jer je i za buduće generacije važno "da sarađuju, igraju se i žive slobodno i zadovoljno".\nStvaranje uslova za interkulturalni dijalog protiv stereotipa i predrasuda zato je i fokusiran na decu jer će njihovo međusobno poverenje imati jak uticaj na celu zajednicu. Posebno što je Bujanovac mala sredina u kojoj živi nešto više od polovine Albanaca, 35 odsto je Srba, a ostalo su Romi i druge nacionalnosti. Zato u lokalnoj samoupravi ističu da ovaj projekat, kao i sve ostale koji imaju pozitivne namere, podržavaju ekonomski, moralno ili na bilo koji drugi način bez obzira na to sa koje strane dolaze.\nPozitivan odraz svega što su postigli ovi đaci sa svojim nastavnicima, možda najbolje oslikavaju reči dvanaestogodišnje Jelene koja je upoznavši svoje vršnjake iz druge škole zaključila: "Imamo ista interesovanja, slušamo istu muziku, smejemo se istim stvarima."\nInformacione tehnologije: Novi serveri, bolji prihodi\nKompanija Hewlett-Packard (HP) sredinom septembra objavila je da je osvežila celokupnu liniju HP Integrity servera. Novi serveri, kako se navodi, poseduju dva puta bolje performanse od servera prethodne generacije, a takođe, odnos cene i performansi dva puta je bolji u odnosu na ponudu konkurencije. "Nova linija servera je ključni primer HP-ove ponude adaptibilne infrastrukture koja korisnicima pomaže da idu korak ispred promena u poslovanju i zahtevima IT-a i omogućava im da izgrade rentabilne centre za skladištenje podataka naredne generacije", objasnio je Rič Marčelo, generalni direktor Business Critical Serversa, HP. Takođe je proširena mogućnost servera sa više operativnih sistema u HP okruženju virtualnih servera, kako bi se korisnicima pomoglo da povećavaju ili smanjuju broj virtualnih servera u odnosu na promenljive potrebe poslovanja. Modeli HP Integrity rx6600 i rx3600 kupuju se sa operativnim sistemima HP-UX 11i, Microsoft Windows, Linux ili OpenVMS. Pored toga što obezbeđuju najveću fleksibilnost i kapacitet u svojoj klasi, u odnosu na prethodnu generaciju, efikasnost energije povećavaju do dva puta i smanjuju troškove napajanja i hlađenja za polovinu. Uz to, linija Integrity je duplirala svoj kapacitet pomoću novog procesora sa dva jezgra Intel Itanium2 Montecito.\nU isto vreme, ova kompanija objavila je rezultate poslovanja za treće tromesečje u 2006. godini, prema kojima je ostvarila neto prihod od 21,9 milijardi dolara i porast od pet odsto na godišnjem nivou. "HP je završio još jedan dobar kvartal sa velikim rastom prihoda, poboljšanom maržom i snažnim gotovinskim tokom", rekao je Mark Hurd, izvršni direktor i predsednik HP-a. "Postigli smo dobit bez smanjivanja marže i nastavljamo da radimo prema našem dugoročnom planu. To se vidi po rezultatima u trećem kvartalu i predviđanjima za četvrti." U poređenju sa istim periodom prošle godine, u trećem tromesečju su prihodi u Severnoj i Južnoj Americi porasli za osam odsto na 9,7 milijardi dolara, u Evropi, Bliskom istoku i Africi za dva odsto na 8,4 milijarde dolara i u regionu Azija–Pacifik za sedam odsto na 3,8 milijardi dolara. Samo poslovni proizvodi za skladištenje podataka i serveri ostvarili su prihod od 4,1 milijardu dolara, što predstavlja porast od tri odsto u odnosu na treće tromesečje prošle godine. HP procenjuje da će u četvrtom tromesečju fiskalne 2006. godine zaraditi oko 24,1 milijardu dolara.\nVinča: Nuklearni otpad\nU utorak 19. septembra predstavnici Međunarodne agencije za atomsku energiju, Instituta za nuklearne nauke Vinča i konzorcijuma tri ruske kompanije u Beču potpisali su ugovor o transportu isluženog nuklearnog goriva iz Instituta Vinča u Rusku Federaciju. "Ruske kompanije će obaviti prebacivanje i transport isluženog nuklearnog goriva", rekao je Aleksandar Popović, ministar za nauku i zaštitu životne sredine Srbije, koji učestvuje na godišnjoj generalnoj konferenciji Međunarodne agencije za atomsku energiju (IAEA) u Beču. Ovaj ugovor bi konačno mogao da reši pitanje isluženog nuklearnog otpada iz Vinče. Veliki kontingent uranijumskog goriva već je u doba Vlade Zorana Đinđića prebačen iz Vinče u Rusiju, ali tada nije sasvim rešeno pitanje otpada. Sa problemom nuklearnog otpada susreću se sve zemlje koje imaju nuklearna postrojenja gde ni Institut u Vinči nije izdvojen slučaj. No, tokom poslednjih pet godina u javnosti je u više navrata kritikovan način na koji je otpad u Vinči uskladišten. Prethodni ninistar za nauku Dragan Domazet dogovarao je prebacivanje otpada sa predstavnicima drugih zemalja u Međunarodnoj agenciji za atomsku energiju. Prema najavama ministra Popovića, ovaj problem će sada najzad biti rešen.\nEvropa: Omladinska akcija\nPrema rezultatima istraživanja koje je od decembra 2005. do marta 2006. godine sproveo klub Omladina preuzima akciju više momaka nego devojaka u Srbiji odobrava izručenja Haškom sudu. Za izručenja se izjasnilo samo 39 odsto devojaka, u odnosu na 48 odsto momaka. Kada je reč o drugim pitanjima vezanim za odnos Evropske unije i Srbije, dobijeni rezltati su polno ujednačeni među mladim ljudima. Prema ovom istraživanju koje je omladinsko u svakom smislu jer u mlađu generaciju spadaju i njegovi istraživači, ulazak Srbije u Evropsku uniju priželjkuje više od 90 odsto mladih ljudi, ali samo 36 odsto bezuslovno, dok 49 odsto smatra da Srbija treba da uđe u EU ukoliko se ispune određeni uslovi. Ovo istraživanje obavljeno je na uzorku od 750 mladih između sedamnaest i dvadeset tri godine iz Beograda i više gradova u Srbiji. "To je volonterska akcija", rekla je za "Vreme" Marija Mitrović, predsednica kluba Omladina preuzima akciju, objašnjavajući da su ona i njene kolege studenti sa Univerziteta u Beogradu samoinicijativno i bez nadoknade pokrenuli ovu akciju i izvršili obradu podataka. U istraživanju je korišćen upitnik koji su sastavili članovi kluba uz pomoć prof. dr Dragana Popadića sa Katedre za socijalnu psihologiju Filozofskog fakulteta u Beogradu. Pomoć u realizaciji istraživanja pružili su Centar za prava deteta Beograd, Građanske inicijative i Kancelarija za mlade Opštine Palilula. Istraživanje se bavilo zainteresovanošću mladih za EU, spremnošću na ispunjenje uslova za prijem, informisanošću o uslovima za pristupanje, procenom njegovih efekata, procenom odnosa društvenih struktura prema ovom problemu, kao i percepcijom same Evropske unije i razloga protiv priključenja Srbije ovoj organizaciji. Inače, rezultati pokazuju da bi samo oko 12 odsto mladih pristalo na odustajanje od Kosova i Republike Srpske. Zanimljivo je da mogući ulazak Srbije u EU između 2011. i 2015. godine očekuje 33 odsto ispitanika, a 18 odsto između 2016. i 2020. godine. Nažalost, ispitanici u to doba više izvesno neće biti mladi. "Mi želimo da nastavimo sa takvim istraživanjima", rekla je Marija Mitrović, najavljujući da će se ova omladinska organizacija sada baviti istraživanjem problema mladih u beogradskoj opštini Palilula.\nNagrada za Delta sport Balkan: Najbolji\nDelta Sport Balkan proglašen je za najboljeg distributera kompanije Nike za teritoriju Evrope, Afrike i Bliskog istoka. Ova prestižna nagrada dodeljuje se jednom godišnje, a našem distributeru najpopularnijeg sportskog brenda uručena je pre nekoliko dana na svečanosti u Sevilji. Na ovu visoku poziciju Delta sport Balkan dospeo je uspešnim poslovanjem izraženim kroz ostvarivanje poslovnih planova, kao i uspešnom diferencijacijom maloprodajnih objekata čiji su rezultat novootvorene prodavnice – Nikewomen, Nikefootball i Nikekids. Poslednja u nizu biće i "sport culture" prodavnica koja će biti otvorena 22. septembra u Knez Mihailovoj ulici.


Putin objasnio ko će izabrati predsednika Rusije - 20.04.2017, Sputnik Srbija\nPutin objasnio ko će izabrati predsednika Rusije\nPredsednik Rusije Vladimir Putin izjavio je tokom diskusije na sednici Ruskog organizacionog komiteta „Pobeda“ da naredni predsednik države biti onaj koga... 20.04.2017, Sputnik Srbija\n15:53 20.04.2017 (Osveženo: 17:10 20.04.2017)\nPredsednik Rusije Vladimir Putin izjavio je tokom diskusije na sednici Ruskog organizacionog komiteta „Pobeda“ da naredni predsednik države biti onaj koga izabere ruski narod, a ne konkretni činovnici.\n„Narednog predsednika odrediće samo ruski narod tokom demokratskih izbora. I niko drugi“, rekao je Putin na sednici.\nIzbori za predsednika Rusije biće održani u martu 2018. godine. Državna duma je usvojila u prvom čitanju zakon koji omogućava da se odloži datum glasanja sa 11. na 18. mart — dan ulaska Krima u sastava Rusije.\nRanije je Kremlj podržao inicijativu razgovora sa učesnicima narednih predsedničkih izbora. Prema rečima pres-sekretara šefa države Dmitrija Peskova, razgovori na ovu temu mogu biti korisni za društvo.


Francuska okončala borbenu misiju u Avganistanu\nFrancuski vojnici okončali su u utorak svoju poslednju borbenu misiju u Avganistanu, povlačeći se iz pokrajine Kapisa.\nPoslednjih 400 vojnika razmeštenih u toj nemirnoj pokrajini počelo je da napušta Nidžrab, francusku bazu u Kapisi.\nOd 2.200 francuskih vojnika koji su još ostali u Avganistanu, oko 700 njih vratiće se u Francusku do kraja godine, saopštili su vojni zvaničnici. Pedesetak vojnih instruktora ostaće u pokrajini Vardak, zapadno od Kabula, a 1.500 vojnika će ostati u avganistanskoj prestonici, od kojih će većina imati zadatak da organizuje konačni odlazak francuskih vojnika u leto 2013. godine. Nakon tog datuma, samo nekoliko stotina francuskih vojnika angažovanih u misijama saradnje i obuke ostaće u zemlji, saopštili su vojni zvaničnici.


M. D. 4. maja 2016. 12:16\nŠefovi Zvanične vatrogasne službe grada Njujorka (FDNY) istražuju o tome da li je požar koji je progutao Sabornu crkvu Svetog Save na Menhetnu povezan sa istovetnim požarima u pravoslavnim crkvama u Australiji i Rusiji, objavljeno je danas na sajtu „Njujork posta“, koji se poziva na neimenovane izvore.\nIsti izvori su rekli da nije isključena mogućnost da je reč o koordinisanim napadima na pravoslavnu veru, navodi njujorški list.\n„Želimo da utvrdimo da li postoji bilo kakva veza (između tih požara)“, rekao je izvor blizak istrazi, dodavši da zvaničnici „pokušavaju da dođu do informacija iz prve ruke“ iz crkava u Australiji i Rusiji.\nNeimenovani izvor je konstatovao da su požari izbili istog dana i da crkve u kojima su se dogodili pripadaju istoj veri.\n„Jedan od izvora toplote su sveće. Zgrada ima i grejanje i struju, koji su takođe toplotni izvori. Međutim, nećemo reći da su sveće uzrok požara samo zato što su se nalazile u crkvi. To bi od nas bilo nesmotreno“, zaključio je izvor na koji se poziva „Njujork post“.\nObojena revolucija se vraća kući: SAD klize ka statusu „banana…\nDramatično spasavanje radnika: Skela se otkačila na 20. spratu (video)\nBlam Er Srbije na aerodromu: Kako se piše Njujork? (foto)\nZastrašujući snimak pljačke žene usred bela dana (video)\nKomesar njujorške vatrogasne službe Danijel Nigro rekao je juče da su požar u kojem je na Uskrs izgorela Saborna crkva Svetog Save u Njujorku izazvale neugašene sveće.\nOn je rekao da je sveće koje su još tinjale čuvar stavio u kutiju, preneo je „Njujork dejli njuz“.\nU četiri pravoslavne crkve širom sveta izbili su požari tokom uskršnjih praznika.\nOsim crkve Svetog Save na Menhetnu, u kojoj je požar izbio samo nekoliko sati pošto su vernici u njoj završili uskršnju liturgiju, u požaru je uništena makedonska crkva u Sidneju, i tom prilikom povređena su dva vernika i nekoliko vatrogasaca.\nU Australiji je požar izbio i u grčkoj crkvi u Melburnu, a na severu Rusije požar je izbio u kompleksu manastira Valam.\nZvanično potvrđeno: Požar u Njujorku nije podmetnut\nZvanično je potvrđeno da požar u kojem je na Uskrs izgorela Saborna crkva Svetog Save u Njujorku, nije podmetnut, rekla je konzul Srbije u Njujorku Mirjana Živković posle sinoćnjeg razgovora sa gradonačelnikom Njujorka Bilom de Blazijem.\nŽivković je rekla da je posredstvom Ambasade Republike Srbije u Vašingtonu upućena nota Stejt departmentu sa zahtevom da se svi rezultati istrage uzroka stave na uvid Konzulatu.\n„Očekujemo da to bude odmah po završetku istrage“, dodala je Živkovićeva.\nPrema njenim rečima, još je rano da bi se govorilo o konkretnim rezultatima istrage.\n„Nemamo još nikakvih indikacija u kom pravcu ide istraga i da li se sumnja na teroristički akt ili bilo šta što bi bile čudne okolnosti. U ovom momentu nemamo zvanični izveštaj“, istakla je Živkovićeva.\nŽivkovićeva je dodala da se srpska zajednica u Njujorku već pokrenula i da je dan posle požara stiglo hiljade mejlova različitih inicijativa.\n„Posle jedne velike neverice i velike tišine zajednica je odreagovala na najbolji mogući način i sada svi razmišljamo pozitivno bez obzira na užasnu situaciju“, navela je generalni konzul.\nŽivkovićeva je navela da svi imaju pozitivan stav da se crkva mora i treba obnoviti i da će sve biti učinjeno da se to u što skorijoj budućnosti i desi.\ncrkva Svetog Savenjujork\nAzerbejdžan slavi jer je povratio svu teritoriju oko Nagorno-Karabaha\nMinistar pravde SAD tvrdi da nije bilo prevare koje bi…\nRuske diplomate povređene u eksploziji automobila u Kabulu\nAvganistan: Gađali talibane, stradala deca\nEtiopija: Predao se visoki funkcioner iz Tigraja\nVlada preispituje subvencije STA, agencija strahuje za…


Ibanjez i Viera na Marakani, pala i odluka ko se registruje za Ligu Evrope\nNovo pojačanje Crvene zvezde, fudbaler Luis Ibanjez, boravio je na Marakani i utanačio detalje oko prelaska u tim Miodraga Božovića.\nOn će pojačati poziciju levog beka, pošto nije postignut dogovor sa fudbalerom Zenita Milanom Rodićem, a na pitanja "da li je svestan da je Zvezda veći klub od Dinama", prisutnima je odgovorio potvrdno.\nNa stadionu je bio i Ugo Viera, ofanzivac koji je došao po želji trenera Miodraga Božovića, koji je takođe krenuo na lekarske preglede. Ukoliko sve protekne prema očekivanjima, njega čeka potpisivanje dvogodišnjeg ugovora.\nObojica dolaze bez obeštećenja, time je prelazni rok priveden kraju, a sportski direktor Blažo Raosavljević rekao je da će se raditi samo još na dovođenju Srđana Plavšića, veziste Spartaka iz Subotice.\n"Zadovoljni smo kako je prošao prelazni rok, postoji još samo mogućnost da dođe Plavšić, što se tiče daljeg toka, sve zavisi od eventualnih odlazaka i prodaje", rekao je Raosavljević, aludirajući na potencijalni transfer zadnjeg veznog Aleksandra Kovačević.


U Nikšiću uništeno skoro hiljadu pištolja, revolvera i pušaka - CdM\nU Nikšiću uništeno skoro hiljadu pištolja, revolvera i pušaka\nFoto: Marija Vujović/Onogošt\nPovodom 9. jula, Međunarodnog dana uništavanja oružja, u Institutu za crnu metalurgiju u Nikšiću danas je uništeno 990 komada oružja i 269 djelova za oružje.\nOružje su uništili predstavnici Ministarstva unutrašnjih poslova, uz podršku Evropske unije i UNDP/SEESAC (Centra za kontrolu lakog i malokalibarskog oružja u Jugoistočnoj i Istočnoj Evropi).\n“Međunarodni dan uništavanja oruzja je dan kada se svijet podsjeća na opasnost koju višak oružja, nedovoljno obezbijeđeno i nelagalno oružje predstavlja za našu sigurnost i bezbjednost. Ove godine uništavamo oko 1.000 komada oružja, od čega pištolja 559, revolvera 71, automatskih pušaka 360. Ovim događajem Crna Gora učestvuje u koordinisanim regionalnim naporima da se unaprijedi svijest o problemu širenja nelegalnog, lakog oružja u zemljama Zapadnog Balkana. Događaj je podržala i Misija Organizacije za evropsku bezbjednost i saradnju u Crnoj Gori (OEBS)”, istakao je on.\n“Mi smo strateški opredijeljeni da budemo akteri ove veoma značajne priče, posebno za Zapadni Balkan, i dalje ćemo raditi na podizanju svijesti građana o opasnostima i štetnim posljedicama posjedovanja ilegalnog oružja, smanjenju količine nelegalnog oružja, edukacijama građana o njihovim pravima. Ministarstvo, Vlada i država Crna Gora će ostati posvećeni radu na suzbijanju nelegalne trgovine i krijumčarenja lakog i malog oružja i municije i na taj način potvrditi kredibilitet koji ima kao međunarodni partner”, poručio je on.\nDogađaj je podržala i Misija Organizacije za evropsku bezbjednost i saradnju u Crnoj Gori (OEBS), kao i nevladina organizacija Centar za demokratsku tranziciju (CDT). Zamjenica šefice misije i koordinatorka programa u Misiji OEBS-a u Crnoj Gori Siv-Katrine Leirtroe navela je da će nastaviti da podržavaju vlasti Crne Gore, Ministarstvo unutrašnjih poslova i Ministarstvo odbrane u naporima da rješavaju problem nelegalnog oružja.\nU Institutu je danas uništeno pravosnažno oduzeto oružje, kao i ono prikupljeno kroz kampanju „Poštuj život, vrati oružje“, koju Ministarstvo unutrašnjih poslova sprovodi zajedno sa UNDP-em, Misijom OEBS-a u Crnoj Gori i CDT-om, uz finansijsku podršku EU, u cilju jačanja svijesti o štetnosti posjedovanja nelegalnog oružja i smanjenja broja nelegalnog oružja u posjedu građana.\nTagsDaniela Gašparikova Danilo Ćupić Međunarodni dan uništavanja oružja Nikšić oružje Siv-Katrine Leirtroe uništeno


10. 06. 2014. Obeležen završetak jednog, a ujedno i početak drugog projekta u okviru „IPA 2011“\nMinistarstvo unutrašnjih poslova završava sa implementacijom Tvining projekta „Razvoj strateškog planiranja i poboljšanje horizontalne komunikacije u Ministarstvu unutrašnjih poslova“iz programa „IPA 2011“. Projekat je trajao dve godine i obuhvatio je primenu modernih analitičkih tehnika i procesa strateškog planiranja, uspostavljanje funkcionalnog sistema za strateško planiranje, više obuka i treninga. Cilj projekta je da se institucionalizuje strateško planiranje, upravljanje, monitoring i evaluacija u Ministarstvu unutrašnjih poslova.\nU okviru ovog programa, realizovano je više međunarodnih projekata, zaključen je Tvining ugovor, koji će omogućiti MUP-u pružanje stručne pomoći, a sve skupa će doprineti napretku pregovaračkog procesa u oblastima poglavlja 23. i 24. evropskih pravnih tekovina.\nPartneri Ministarstva u projektu su Ujedinjeno Kraljevstvo i Republika Poljska.\nSkup je, u ime ministra unutrašnjih poslova, pozdravio državni sekretar Aleksandar Nikolić. Državni sekretar Nikolić je istakao da će realizacija novozapočetog projekta „Moderan koncept upravljanja ljudskim resursima u MUP“ u okviru istog programa, dovesti do modernizacije MUP-a i usklađivanja sa savremenim standardima u oblasti regrutacije, selekcije, prijema, obuka, razvoja karijere i karijernog napredovanja, kao i planiranja i upravljanja kadrovima. Sve navedeno doprineće smanjenju troškova organizacije rada Ministarstva.\nDržavni sekretar Ministarstva Aleksandar Nikolić ze zahvalio Delegaciji Evropske unije u Beogradu na kontinuiranoj podršci koju pružaju reformama i razvoju policije.


Novi zakon o kulturi u TK bi trebao unaprijediti stanje u toj oblasti - Radio Srebrenik\nHomeVIJESTIBIH I SVIJETNovi zakon o kulturi u TK bi trebao unaprijediti stanje u toj...\nNovi zakon o kulturi u TK bi trebao unaprijediti stanje u toj oblasti\n“Tekst Prijedloga zakona o kulturi je prije svega izraz nastojanja da se uredi i unaprijedi stanje o resornoj oblasti. Zakon daje jasne definicije prava i obaveza svih subjekata u kulturi kao glavnih faktora na području TK”, izjavio je na pres-konferenciji ministar za kulturu, sport i mlade TK Zlatan Muratović.\n“Ovim zakonom se prvi put definiše pojam umjetnika i stručnjaka u kulturi, te se uvodi registar pravnih lica u oblasti kulture i registar fizičkih lica, kao i evidencija o udruženjima građana i fondacija kao nosilaca djelatnosti u kulturi, što bi trebalo da doprinese jačanju njihove pozicije i uloge”, izjavio je Muratović.\nBiće uveden i pojam istaknutog stvaraoca u oblasti kulture sa složenim i veoma zahtjevnim uslovima za sticanje tog statusa, te skromnim beneficijama u vidu ostvarivanja ovog prava u vidu godišnje nagrade u visini od jedne do tri neto plate isplaćene u Federaciji BiH.\nPrevious articlePovećanje plate u Republici Srpskoj dovoljno za pola hljeba dnevno\nNext articleZavršna faza osnivanja Centra za autizam u TK


Do sada je prešla neverovatnu udaljenost od pet milijardi kilometara otkad je, pre skoro 10 godina, lansirana. Ideja iza 700 miliona dolara vredne misije je da se konačno naučnicima omogući posmatranje Plutona izbliza.\nIako letelica neće stići na svoju destinaciju pre jula, ona je već napravila nekoliko zamrljanih portreta ovih nebeskih tela kako bi najavila koliko će zanimljive prizore ovekovečiti. Kako bi još jednom zadovoljila ljubitelje nauke i svemira, NASA je objavila niz fotografija patuljaste planete i njenog najvećeg prirodnog satelita Harona.\nSaznajte i: Pluton je planeta, ponovo...\nOvaj "film" sastoji se od kompilacije fotografija koje je letelica načinila dalekodometnim izviđačkim imidžerom (LORRI) u periodu od oko nedelju dana. Imajući u vidu da Pluton i Haron rotiraju jednom u 6,4 zemaljska dana, sastavljene fotografije omogućavaju nam da vidimo čitav dan na ovim udaljenim telima. NASA je, takođe, zumirala četiri puta više kako bi karakteristike bile lakše uočljive.


Novi krug intenzivnih diplomatskih razgovora o Siriji\nU Parizu i Briselu se u ponedjeljak održavaju sastanci na visokom nivou posvećeni situaciji u Siriji, u okviru priprema međunarodne mirovne konferencije "Ženeva dva".\nŠefovi američke i ruske diplomatije, Džon Keri i Sergej Lavrov, sastali su se u Parizu gdje razgovaraju o mirovnoj konferenciji o Siriji, koja se održava narednog mjeseca. Dva čelnika se u ponedjeljak susreću i sa francuskim kolegom Laurentom Fabiusom na radnoj večeri.\nU isto vreme, ministri spoljnih poslova Evropske unije, na poziv Francuske i Velike Britanije, razmatraju na samitu u Briselu ublažavanje sankcija protiv Sirije, što bi omogućilo slanje oružja sirijskim pobunjenicima.\n"Ne postoji dogovor", izjavio je francuski ministar Laurent Fabius, izlazeći sa sastanka u Briselu da bi se vratio u Pariz gdje se sastaje sa Kerijem i Lavrovim.\nEvropljani se moraju dogovoriti prije petka u ponoć, što je datum isteka svih sankcija koje je preduzela EU prije dvije godine protiv sirijskog režima, a među kojima je i embargo na oružje.\nFabius je prethodno izjavio da su "sve jači dokazi" koji potvrđuju da je hemijsko naoružanje korišteno u Siriji.\nOn je u obraćanju novinarima u Briselu rekao da su, ipak, neophodne veoma detaljne potvrde o upotrebi hemijskog naoružanja.\n"Postoje indikacije o lokalizovanoj upotrebi hemijskog oružja. U toku je savjetovanje sa našim partnerima kako bi utvrdili kakve ćemo konkretne poteze povući", rekao je Fabijus.\nSastanci se održavaju dan pošto je Damask saopštio da će u junu prisustvovati konferenciji "Ženeva dva" posvećenoj Siriji, čije su održavanje inicirali Moskva i Vašington.\nSirijska opozicija, međutim, još nije potvrdila učešće na konferenciji i u više navrata je ponovila da je odlazak sa vlasti sirijskog predsjednika Bašara el Asada uslov za učešće Sirijske nacionalne koalicije na tom skupu.\nFabijus je izrazio nadu da će sastanak u Parizu predstavljati značajan napredak za pripremu "Ženeve dva".\nKina planira da učestvuje na konferenciji o Siriji, rekao je portparol kineskog Ministarstva spoljnih poslova Hong Lei.\nOn je istakao da je Peking spreman na saradnju sa drugim stranama u promovisanju hitnog rješenja sirijskog pitanja na miran i pravedan način.\n"Kina podržava sve napore da se dođe do političkog rješenja za sirijsku krizu", rekao je on.\nOdržavanje konferencije "Ženeva dva" predložile su SAD i Rusija, kao pokušaj da se okonča dvogodišnji građanski rat u Siriji, u kojem je poginulo više od 94.000 ljudi.\nVisoka komesarka Ujedinjenih nacija za ljudska prava Navi Pilaj upozorila je u ponedjeljak da predstoji "košmar" u Siriji gdje se više od dvije godine vode borbe.\n"Humanitarna, politička i socijalna katastrofa već nas je pogodila u Siriji i ono što nas čeka je pravi košmar", rekla je Pilaj na otvaranju 23. sjednice Saveta UN za ljudska prava.\nOna je izrazila bojazan da međunarodna zajednica neće uspjeti da ispuni osnovne obaveze prema žrtvama. Pilaj je rekla da još ima nade da će međunarodna zajednica načiniti opipljive rezultate da zaustavi patnje i sve veće prolivanja krvi u Siriji i ocijenila da je poslije više od 26 mjeseci nasilja situacija postala "nepodnošljiva uvreda ljudskoj svijesti".


Švedski parlament pokrenuo pitanje kupovine ruske vakcine - 31.03.2021, Sputnik Srbija\nPoslanik švedskog parlamenta (Riksdaga) Mats Nordberg pokrenuo je pitanje mogućnosti kupovine vakcina protiv virusa korona od Rusije i Kine, saopštio je „RT“... 31.03.2021, Sputnik Srbija\nPrema informacijama televizije, Nordberg je ukazao na to da Švedska i dalje trpi zbog deficita vakcina protiv korone.\nIstovremeno, nije isključio mogućnost da će nabavka ruske vakcine putem kanala Evropske unije biti otežana.\nS tim u vezi, Norberg je pitao šeficu švedske diplomatije kako bi Stokholm trebalo da postupi po pitanju saradnje sa Moskvom i Pekingom u kontekstu nabavki vakcina.\n„Da li ministarka smatra da bi Švedska trebalo da, delujući u direktnom kontatu sa Rusijom i/ili Kinom, izdejstvuje da dobije pristup dodatnim vakcinama protiv kovida 19 iz tih dveju zemalja nakon zvaničnog odobrenja vakcine ili odobrenja za hitnu primenu?“, obratio se poslanik ministarki.\nRanije je švedski koordinator za vakcinaciju Ričard Bergstrem izjavio da bi Švedska već u junu mogla da dobije rusku vakcinu protiv virusa korona „Sputnjik Ve“, podsećajući na njenu visoku efikasnost.\nPrethodno je list „Svenska Dagbladet“ saopštio da je rusku vakcinu „Sputnjik Ve“ spremno da proizvodi nekoliko švedskih kompanija.


Tanjug 25. decembra 2020. 18:07\nSOMBOR – Narodno pozorište Sombor, uzeći u obzir poteškoće sa tekućom sezonom usled pandemije kovida 19, uspešno je završilo još jednu kalendarsku godinu, 138. od osnivanja, ponosno na uspehe i postignuća, saopštila je uprava tog teatra.\nU 2020. godini bilo je ukupno 78 izvedenih predstava i programa na sceni i 37 onlajn sadržaja, koji su prikazivani u toku vanrednog stanja.\nNarodno pozorište Sombor zahvaljuje se publici koja je i uživo i onlajn, sa velikim razumevanjem, ispratila ukupno 115 prikazanih programa i predstava.\nKada su se stvorili neophodni uslovi posle manjeg zatišja oko pandemije, 19. septembra bila je premijera komada “Predsednice” Vernera Švaba, u režiji Jane Maričić, dok je druga premijera održana 12. decembra – “Ćelava pevačica” Ežena Joneska, u režiji Ive Milošević.\nRad na trećoj predstavi u sezoni 2020/2021. počeo je 14. decembra – čuvena drama “Tramvaj zvani želja” Tenesi Vilijamsa, u režiji Juga Đorđevića, a očekuje se premijera u februaru 2021.\nNP Sombor učestvovalo je na šest festivala i osvojilo osam nagrada, a najveći trijumf pozorište je postiglo sa četiri Sterijine nagrade za predstavu “Semper Idem” Đorđa Lebovića, u dramatizaciji i režiji Gorčina Stojanovića. Sterijinu nagradu za najbolju predstavu u celini ovaj teatar je osvojio nakon pauze od čak 44 godine.\nTokom 28 dana u karantinu, kada je bilo zatvoreno, Somborsko pozorište je prikazivalo 37 onlajn programa, gde spadaju i snimci 16 predstava, sa ukupno 607 sati materijala, što se manifestovalo kroz čak 32.727 poseta na YouTube kanalu teatra.\nOsim gledalaca iz Srbije, sadržaje su pratili i ljubitelji teatra u Nemačkoj, Bosni i Hercegovini, Austriji i Australiji, a NP Sombor prvo je pozorište u Srbiji koje je počelo sa onlajn prikazivanjem, odmah nakon proglašenja vanrednog stanja.\nU julu su osposobili Letnju scenu Dvorište i organizovalo mesečni letnji repertoar u okviru kojeg su odigrali tri predstave od planiranih devet.\nU saradnji sa Nađom Repman, nastao je i kratki film “Kako nastaje predstava” o procesu rada na komadu “Predsednice” rediteljke Jane Maričić.\nOva mlada umetnica, studentkinja Akademije umetnosti u Novom Sadu, okom svoje kamere pratila je svaki segment rada – od prvih čitačkih proba, preko izrade scenografije, kostima, do same premijere.\nUz pomoć donacije Pokrajinskog sekretarijata za kulturu, javno informisanje i odnose sa verskim zajednicama, NP Sombor izvršilo je zamenu dasaka na Velikoj sceni, i u avgustu ta pozornica je dobila novi izgled, nakon punih 13 godina.\nIako najavljen, popularni 28. Pozorišni maraton je odložen usled sve teže slike usled pandemije Kovida 19, i planira se njegovo spajanje sa 29. izdanjem, u svom redovnom terminu – sredinom juna 2021. godine.


Šta dobijam članstvom u Komori?\nPrema pozitivnim iskustvima zemalja sa razvijenom privredom i tržišnom ekonomijom, kao i zemalja u tranziciji, po pravilu svaki privredni subjekt koji izlazi na tržište sa proizvodom ili uslugom, je član privredne asocijacije koja zastupa njegove interese i pomaže mu u realiziranju njegovih poslovnih ciljeva i planova.\nKomora svojim članovima osigurava niz pogodnosti :\n• Članovi su u familiji jedinstvene privredne asocijacije, po uzoru na drugi poslovni svijet;\n• Imaju legitimnog i kompetentnog zastupnika pred organima zakonodavne i izvršne vlasti, te predstavljanja u zemlji I svijetu;\n• Imaju svoja udruženja, vijeća, sekcije, komisije i druge oblike organiziranja bitne za realiziranje poslovnih ciljeva;\n• Mogu izvršiti bitan uticaj u stvaranju povoljnog okruženja za biznis i uspješno poslovanje;\n• Imaju na raspolaganju svoju asocijaciju koja osigurava stručnu pomoć, organiziranje svih vrsta privrednih manifestacija od zajedničkog ili pojedinačnog interesa;\n• Imaju na raspolaganju kompletnu infrastrukturu u provođenju svih oblika aktivnosti, usuglašavanju stavova i artikulisanju interesa;\n• Za članove se obavljaju poslovi iz javnih ovlaštenja po povoljnijim uslovima.\nBiti član jedinstvene privredne asocijacije višestruko je korisnije i značajnije od eventualnih ušteda na članarini.


Sve publikacije, Šta možemo da očekujemo u oblasti azila i migracija u okviru pregovora o Poglavlju 24\nVaša lokacija / Beogradski centar za bezbednosnu politiku / Publikacije / Sve publikacije / Šta možemo da očekujemo u oblasti azila i ... /\nAutor: Miroslava Jelačić\nAktuelizacija tema dogodila se u periodu kada je Srbija započela sa planiranjem i sprovođenjem neophodnih reformskih procesa kako bi se sistem migracija i azila uskladio sa pravilima i standardima EU.\nRazvoj migracione politike u Republici Srbiji i zaštita prava ljudi u migracijama je dugi niz godina zaokupljao pažnju uskog kruga stručnjaka i profesionalaca. U svetlu masovnog priliva izbeglica i migranata koji su pretežno tranzitirali kroz Srbiju, ova tema postala je deo svakodnevice, kako u medijskim izveštajima, tako i u aktivnostima vodećih političkih struktura.\nAnaliza predstavlja ko će imati koristi od reformi u oblasti azila i migracija, sa kojim se pravilima usklađujemo, koje institucije su ključni nosioci aktivnosti u upravljanju migracijama i koje su pozitivne promene koje se očekuju nakon otvaranja Poglavlja 24, a šta treba izbeći.\nTagovi: prEUgovor, azil, migracije, Poglavlje 24, Srbija i EU